Шишмә районындағы Ҡалмаш йылғаһында күпләп балыҡ ҡырылған - Bash.News\nШишмә районындағы Ҡалмаш йылғаһында күпләп балыҡ ҡырылған\nШишмә районындағы Ҡалмаш йылғаһында күпләп балыҡ ҡырылған https://bash.news/news/100950_shishm_rajonynday_almash_jylaynda_kplp_baly_yrylan\n18 июл 2019, 23:13\nСоциаль селтәрҙәрҙә Шишмә районы Ҡалмаш йылғаһында күпләп балыҡ ҡырылыу осрағы хаҡында мәғлүмәт бирелә. Балыҡсылар ебәргән фото һәм видеояҙмаларға Тәбиғәттән файҙаланыу һәм экология министрлығы белгестәре лә иғтибар итә. Балыҡсылар йәмғиәте, гигиена һәм эпидемиология үҙәге менән берлектә йылғаға рейд үткәрелә анализдар алына. Ҡалмаш йылғаһында һыу байлығы күпләп ҡырылыуын үҙ күҙҙәре менән күргән балыҡсылар менән беҙҙең хәбәрселәр ҙә осрашты. Был хаҡта тулыраҡ БСТ каналы хәбәрсеһе Гүзәл Борханова\nРәйес Урманов бала сағынан ошо йылға буйында үҫкән. Ҡалмаш йылғаһы ауылдың төп һыу сығанағы. Һуңғы осраҡ уҙаманды тамам аптырашҡа һала. Һыуҙа балыҡ ҡырылыуына ул бик борсола.\nРәйес Урманов, Шишмә ҡасабаһында йәшәүсе: “Йылғаны ошо хәлгә төшөрөүсегә сәләм дә бирмәҫ инем. Һәр кем үҙенең эшен намыҫлы үтәргә тейеш. Ниңә беҙҙең эсәр һыуҙы бысратырға?”\nҺәүәҫкәр балыҡсылар Ҡалмаш йылғаһындағы экологик хәлгә ризаһыҙлыҡ белдерә. Йылға янынан үткәндә лә ауыр еҫ килә. Әйләнеп өҫкә ҡалҡҡан йәнһеҙ балыҡтарҙы күреү улар өсөн иң аяныслыһы.\nНадир Айытов, Шишмә ҡасабаһында йәшәүсе: “Бында һыуға яҡын килерлек түгел, еҫ, ҡондоҙ,шәшке, боландар ошонан һыу эсә ине, хәҙер был ерҙе ҡалдыралар”.\nТаҙартыу ҡоролмаһы торбаһынан үрҙәрәк Өфөнән килгән балыҡсы Руслан Йәһүҙин дә бер-нисә көн элек бында йылға балыҡтарының күпләп ҡырылыуына шаһит булған.\nРуслан Йәһүҙин, балыҡсы: “Кем ғәйепле икәнен дә әйтә алмайым, элегерәк балыҡ шәп ине, йылдан-йыл кәмей,бәлки электр ҡармағы менән ҡырғандарҙыр”.\nШишмә районында урынлашҡан биологик таҙартыу ҡорамалдары дирекцияһы ла Ҡалмаш йылғаһында килеп тыуған хәл хаҡында хәбәрҙар.\nАзат Хәкимов, «Шишмә» таҙартыу ҡорамалдары хужалығы директоры: “Йылғала балыҡ ҡырылыуы насар әлбиттә, Ҡалмаш йылғаһының аҡмай быуылып торған урыны ла бар, йылғаны таҙартырға кәрәк”.\nТәбиғәттән файҙаланыу һәм экология министрлығында ла Ҡалмаш йылғаһында күпләп балыҡ ҡырылыуы контролгә алынған. Әммә Шишмә районы балыҡсылары ла Ҡалмаш йылғаһы таҙалығы һәм ундағы тереклек өсөн көрәштә сигенергә теләмәй. Бер төркөм активистар берләшеп, Экология һәм тәбиғәттән файҙаланыу министрлығына ғариза яҙып, үҙ аллы тикшереүҙәргә тотонмаҡсы.\nШишмә районының Ҡалмаш йылғаһы торошо өсөн борсолоусылар был торбанан алынған һыуҙы Өфөгә, махсус лабораторияға тикшертеүгә ебәрәсәк. Анализдар һөҙөмтәһенән һуң килеп тыуған экологик проблемаға нөктә һуйыласаҡ.\nБСТ Y.Metrika: 36\nБаҡалы районы Ҡамай ауылында ҡотороу сиренә бәйле карантин тәртибе индерелгән\n13:30, 22 авг\nӨфөнән вахта автобусын бәрҙергән "КАМАЗ" водителе иҫерек булған\n10:11, 22 авг\nБаш ҡалала 6 йәшлек бала машина аҫтында ҡалған\n15:23, 21 авг\nБашҡортостанда янғын иҫкәртеү ҡоролмаһы ике кешенең ғүмерен һаҡлап ҡалған\n10:00, 21 авг\nБашҡортостан юлдарында бер тәүлектә өс үлемесле авария булған\n12:06, 20 авг


Беҙҙең ғорурлығыбыҙ | Министерство сельского хозяйства Республики Башкортостан\n» Беҙҙең ғорурлығыбыҙ\nҒәлин Ғәйнислам Муллабай улы ла Еңеү яҙын килтергән ҡаһарман батырҙарҙың береһе\nМинең атайым Ғәлин Ғәйнислам Муллабай улы ла Еңеү яҙын килтергән ҡаһарман батырҙарҙың береһе. Ул 1924 йылдың 2 октябрендә Ҡаҙанғол ауылында тыуған.\nИлебеҙгә фашист илбаҫарҙары баҫып ингәс, ауылдағы ир-егеттәрҙе фронтҡа ала башлайҙар. Улар берәмләп тә, төркөм-төркөм булып та китә. Ҡатындары, ғәзиз балалары, туғандары менән хушлашыу минуттары бик тә тетрәндергес була, илашыуҙар, дошманға ләғнәт яуҙырыуҙар йөрәкте өҙгөс минуттарға әйләнә...\n18 йәшен тултырған улын әсәһе Ғәлина Маһира Мәүлийәр ҡыҙы 1942 йылдың көҙөндә фронтҡа оҙата. Ул артиллерист – минометсы булып хеҙмәт итә. Кесе сержант званиеһын йөрөтә. Бик күп ҡалаларҙы, ауылдарҙы дошмандан азат итеүҙә ҡатнаша, төрлө йәрәхәттәр ала.\nЯугир 1947 йылдың көҙөндә тыуған ауылына ҡайта. Ауылдаштары менән бергәләп күмәк хужалыҡты аяҡҡа баҫтырыу өсөн күп көс һала. Һуғыш юлдарын үткән, дошман менән йөҙгә-йөҙ осрашҡан атайым тыныс тормоштоң ҡәҙерен белде, алһыуланып атҡан таңды, тонйорап батҡан ҡояшты күреүенә ҡыуанып йәшәне.\nЯңы Япар ауылы һылыуы, тыл һәм хеҙмәт ветераны, әсәйем Ғәлина Рәйсә Минеәхмәт ҡыҙы менән дүрт балаға ғүмер бүләк итәләр.\nКонтузия эҙемтәләре атайымды 62 йәшендә генә беҙҙең аранан алып китте.\nБөйөк Еңеүгә лә 75 йыл тула. Беҙгә тыныс тормош бүләк иткән яугирҙәребеҙҙе оноторға хаҡыбыҙ юҡ. Атайымдың да яҡты рухын ҡәҙерләп һаҡлайбыҙ, ҡәҙерле кешеләребеҙ менән сикһеҙ ғорурланабыҙ.\nӘлеге ваҡытта мин дүрт бала әсәһемен, өләсәймен. Балаларым миңә ун бер ейән-ейәнсәр, ике бүләсәр бүләк иттеләр. Ошондай тыныс тормош бүләк иткән ил ҡаһармандарына, атайым менән әсәйемә рәхмәт һүҙҙәрен еткерәм.\nҠыҙы Рәсимә Минеәхмәтова – Ғәлина.


Йылҡысылыҡ — версиялар араһындағы айырма — Башҡорт Википедияһы\nЙылҡысылыҡ — версиялар араһындағы айырма\n16:18, 23 февраль 2012 версияһы\n39 байт өҫтәлгән , 9 лет назад\n16:12, 23 февраль 2012 версияһы (төҙәтеү)\n(→Башҡорттар һәм йылҡысылыҡ)\n16:18, 23 февраль 2012 версияһы (төҙәтеү) (кире алырға)\n'''Йылҡысылыҡ''' — малсылыҡтың бер тармағы. Ул йылҡы малы үрсетеү менән шөғөлләнә. Башҡортостанда йылҡысылыҡ менән бик әүҙем шөғөлләнәләр. Өфөлә, Мәләүездә, Баймаҡта һәм тағы ла бер нисә йылҡы үрсетеү хужалығы бар. Унда шулай уҡ диетик йылҡы ите, шифалы эсемлек ҡымыҙ әҙерләнә.\n==Башҡорттар һәм йылҡысылыҡ==\nЙылҡысылыҡ - борондан ҡалған, матди мәҙәниәтебеҙҙең ҙур өлөшөн тәшкил иткән тармаҡ.\n==Хәҙерге Башҡортостанда йылҡысылыҡ==\n«Өфө» дәүләт завод ат һарайы дәүләт учреждениеһы республикала йылҡысылыҡ өлкәһендә өлгәшкән уңыштарҙа әһәмиәтле урын биләй. Уның төп эшмәкәрлеге аттар һанын арттырыуға, уларҙың тоҡом сифатын яҡшыртыуға, продуктлы йылҡысылыҡҡа ирешеү маҡсатына йүнәлтелгән. Ул йылҡысылыҡ менән шөғөлләнеүсе хужалыҡтарға методик һәм практик ярҙам күрһәтеү үҙәге лә.\nБашҡорт аты хаҡлы рәүештә иғтибар үҙәгендә тора. Халыҡтың үҙенсәлекле селекцияһы һәм ҡырыҫ тәбиғи шарттарҙа һайланыш һөҙөмтәһендә быуаттар төпкөлөнән беҙҙең көнгәсә килеп еткән тоҡом ул. Башҡорт аттары юғары үрсем, күп һөт һәм ит биреү, ифрат ҙур эш һәләтенә эйә. Улар шулай уҡ талымһыҙ, сыҙамлы, йыл әйләнәһенә көтөүлектә йөрөп тә үҙен туйындыра ала. Был тоҡом аттар иҡтисади яҡтан бик файҙалы. Һауыу осоронда 4 – 8 килограмм, айырым бейәләр 15 – 18 килограмға тиклем һөт бирә. Ә ит сығышы 50 – 54 процент тәшкил итә.\nhttps://ba.wikipedia.org/wiki/Махсус:Сравнение_версий/110853 ҡабул ителгән


Рөстәм Хәмитов Рәсәй Президентының төбәк етәкселәрен һайлап ҡуйыу буйынса инициативаһын хупланы\n22 Декабрь 2011, 19:08\nБашҡортостан Президенты Рөстәм Хәмитов Дмитрий Медведевтың төбәк башлыҡтарын һайлап ҡуйыу ғәмәлен тергеҙеү тәҡдименә комментарий бирҙе.\n— Рәсәй Президентының төбәк башлыҡтарын һайлап ҡуйыу ғәмәлен тергеҙеү буйынса инициативаһын хуплайым. Властың бурысы – халыҡ өсөн эшләү, шуға күрә халыҡ был эште ышанып тапшырған кешеһен үҙе һайларға тейеш. Был эш биреүсе һәм хеҙмәткәр араһындағы ғәҙәти мөнәсәбәттәр. Тәүгеһе икенсеһен, бер нисә дәғүә итеүсе араһынан һайлап алып, эшкә ала, - тип белдерҙе Рөстәм Хәмитов.


20:15, 14 май 2021 версияһы\n40 394 байт алынған , 8 месяцев назад\n19:31, 14 май 2021 версияһы (төҙәтеү)\n20:15, 14 май 2021 версияһы (төҙәтеү) (кире алыу)\nЙәйге ял ваҡытында мин ғаиләм менән Ҡуштау тауына барҙым. Ул тау йыраҡтан матур булып күренеп тора ине. Тауға яҡынайған һайын уның матурлығына нығыраҡ һоҡландым. Тауҙың итәгенән алып түбәһенә тиклем төрлө-төрлө ағастар үҫә, ә ағастарҙа матур итеп ҡоштар һайрай. Яҡында ғына нимәнеңдер ҡысҡырғаны ишетелде. Мин айыу үкерә икән тип, ҡурҡып киттем. Ә ауыл кешеләре: “Бында айыуҙар юҡ. Мышы шулай ҡысҡырҙы”, -тип мине йыуаттылар.\nҠуштауҙы күрергә тип төрлө ҡалаларҙан килгән кешеләр менән бергәләп һөйләшә-һөйләшә тау башына үрләнек. Бына өс йөҙ метр бейеклегендәге тауҙың осона менеп еттек.Унан беҙгә иҫ киткес панорама асылды: Ҡуштауҙың бер яғы буйлап Ағиҙел йылғаһы ағып ята, яҡындағына Стәрлетамаҡ, Ишембай ҡалалары күренеп тора. Тирә-яҡ йәшеллеккә сумған. Баш осонда зәңгәр күк, алтын ҡояш нурҙары. Тик күңелемде был матурлыҡты бысыратып ятҡан «Башҡорт сода компанияһы” ның яһалма күлдәре борсоно.\nМин әле бала ғына кеше. Минең теләгем шул: тәбиғәтебеҙҙе ҡайғыртыу өсөн түрәләребеҙгә яҡшы зиһен, аҡыл бир !\nКалимуллина Диана 3 б класс КБГИ Етәксеһе Ғәлләмова Айгөл.\nЙыһангир соҡоро (Топономик инша)\nМәндем ауылы кеше исеменән алынған. Был ауыл ер-һыу атамаларына бик бай. Элек ауылда халыҡ бик күпләп йәшәгән. Кешеләр бик күпләп мал – тыуар, ҡош-ҡорттар аҫрағандар. Бесән әҙерләү өсөн төп транспорт ат булған. Кешеләр бесәнде ун-ун биш саҡырым йыраҡлыҡҡа йөрөп эшләгәндәр.Арыҫлайорт тигән бесәнлек тә шулай алыҫта урынлашҡан. Олатайымдың һөйләп ҡалдырыуы буйынса: шулай бер көн Йыһангир исемле бабай арбаға бесән тейәп ҡайтып килгән. Ул соҡор- саҡырлы юлда батып оҙаҡ ҡына сыға алмай торған. Ошонан һуң был урынды Йыһангир соҡоро тип йөрөтә башлағандар. Ошо уҡ юлда Гөлли соҡоро, Аллабирҙе соҡоро ла бар.\nМин йәйге каникулда күп ерҙәрҙә булдым. Асылыкүлдә, Яҡтыкүлдә, Еҙем, Мәндем йылғаларында рәхәтләнеп һыу индем. Мин булған ерҙәр бик матур.\nКүп ваҡытымды Мәндем ауылында үткәрҙем. Унда өләсәйемә ҡунаҡҡа барҙым. Ҡустым Баязит менән уйнаным, тауға еләккә, мәтрүшкә йыйырға йөрөнөм. Кис һайын әсәйемә еләк-емешкә һыу һибештем, сүптәрен утаным.Буш ваҡытта инде малай-ҡыҙҙар менән тышта уйнаныҡ. Ғаиләбеҙ менән рәхәтләнеп Мәндем йылғаһында һыу индек.\nМиңә йәй бик ныҡ оҡшаны. Мин тағын икенсе йылда ла яңы ерҙәрҙе күрергә барырбыҙ тип уйлайым.\nҒәлимова Азалия. 3 б кл. КБГИ Етәксеһе Ғәлләмова Айгөл\nТөбәгемдең сихри урындары (Топонимик инша)\nКешегә иң ғәзизе – тыуған әсә, иң ҡәҙерлеһе – тыуған тупраҡ, иң татлыһы – тәү эскән һыуың, иң йылыһы – һине йылытҡан өй усағы, иң күркәме – тыуған өйөң, иң йәмлеһе – туған тәбиғәтең. Тыуған ил тыуып- үҫкән ерҙән башлана. Ысынлап та, тыуған еремде, уның тәбиғәтен бер ниндәй һүҙҙәр менән асып бөтөрөп булмай. Был матурлыҡты күреп тә бөтөрөрлөк түгел.\nМинең тыуған яғым – Ғафури районының Сәйетбаба ауылы. Мин быны бөтә ғорурлығым менән әйтәм. Тыуған яғым иҫкиткес матур, бай тәбиғәтле, төрлө һәм йомарт. Бында бейек тауҙар, серле урмандар, мул һыулы йылға-күлдәр, киң яландар бар. Урмандарына инһәң, һине зифа буйлы аҡ ҡайындар, ҡупшы кулдәкле шыршылар ҡаршы ала. Болондарында йөҙөп йөрөрлөк, төрлө-төрлө сәскәләр үҫә. Зәңгәр күккә, йылы аяҙ көнгә, урмандың төрлө биҙәктәренә һоҡланып туя алмайһың . Ер аҫтында хазиналар ята. Ә борғаланып- борғаланып аҡҡан Мәндем йылғаһы, һалҡын шишмәләре генә ни тора! Минең тыуған ауылым бик матур ерҙә урынлашҡан. . Ата-бабаларыбыҙ бик белеп килеп төпләнгән был ерҙәргә. Мәғрур тауҙар теҙмәһе ел-дауылдан, бурандарҙан һаҡлаһа, көмөш һыулы шишмәләре тәнгә шифа, йәнгә дауа! Сәй эсергә шифалы үләндәре бихисап, үрелеп ҡабам тиһәң еләк-емеше, бөрлөгәне тулышып бешә. Үҙҙәрендә күпме тарих һаҡлаған Битерле, Түрешле, Асанай, Бүләк яландары, Сейәлетүбә, Аҡбейек, Йәнекәй тауҙары, селтерәп аҡҡан Гөлйәмилә, Гөлбәзирә,Бикәнәй,Ғәйшә,Таш башы,Әтәс ҡойолары үҙҙәре генә ни тора!!! Тыуған тәбиғәтебеҙгә тәрән һөйөү һаҡлаған атайым Бужан, Аҡбейек тауҙарына, Битерле, Түрешле яландарына, Мәндем, Өйә йылғаларына бағышлап иҫ киткес сихри көйҙәр ижад итте. Ижад итмәҫлекме һуң!? Сөнки, бындағы һәр бер үлән, һәр бер ағас талғын ғына бәүелгәндә ниндәйҙер көй көйләгәндәй.\nМинең бөгөнгө бәйән итәсәк яҙмам ошо тирәлә барлыҡҡа килеп үҙендә күпме иҫ киткес мөғжизәгә,сихри көскә эйә булған әкиәти атамалар тураһында.Йәй етеү менән беҙ, атайым менән урман-ҡырҙарға сәйәхәткә сығырға яратабыҙ.Ошо сәйәхәттән мин үҙемә бик күп кәрәкле мәғлүмәттәр туплай барам.Былтырғы йәй Бужан тауҙарына барырға тура килде.Юл буйы атайым ошо яҡҡа бәйле төрлө легендалар һөйләп барҙы,шулар менән уртаҡлашып китәйем.\nҠаранйылға ауылын сығып,уң яҡҡа киткән юлда “Кәзә ташы” тип аталған тау бар.Был тау әллә ни ҙур ҙа түгел,һүҙем тау тураһында түгел,ә шуның аҫтынан килеп сыҡҡан шишмә хаҡында булыр.Был шишмә Ҡаранйылға йылғаһының башынан башлана.Уның исеме лә ҡыҙыҡ ҡына “Ҡайнауыҡ”тип атала.Ер аҫтынан урғылып-урғылып биш ҡойо сығып ята.Бына ошо ҡойолар ҡайнап килеп сыҡҡан кеүек,шуның өсөн дә уға ошондай исем ҡушҡандарҙа инде.Был ҡойоларҙы ныҡлабыраҡ ҡараһаң, ҡулдың биш бармағына оҡшап тора ул.Бына ошо шишмәләр сихри көскә эйә лә инде.Был шишмәләр Ҡаранйылға йылғаһына ҡушыла.Аҡса һалып теләктәр теләһәң,ҡабул була, тиҙәр.Ысынлап та шулайҙыр ул,беҙҙә аҡса төшөрөп,юлыбыҙҙың уң булыуын теләп,ҡуҙғалдыҡ.Бер ниндәй ауырлыҡһыҙ,нисә саҡрымдарға һуҙылған Бужан тауҙарын көнөндә урап та ҡайттыҡ.Биология уҡытыусыһы Гөлшат Шәһит ҡыҙы Мусина ошо ҡойолар тураһында түбәндәгеләрҙе һөйләне; “беҙ бәләкәй саҡтарҙа, бынан күп йылдар элек,Ҡаранйылға ауылына Сириянан бер мулла килә.Һәм уны ауыл халҡы ошо шишмәгә алып бара.Мулла шунда уҡ аптырап ҡала,үҙендә нимәлер һиҙгәндәй була. Бындай мөғжизәне беренсе күреүем тип аптырап ҡала был мулла.Рәхәтләнеп,шишмәләрҙең ҡушылған ерендә һыу ҡойоноп сыға һәм үҙендә ниндәйҙер еңеллек тоя,үҙен яңы тыуған сабый кеүек хис итә.Уның менән бергә булған халыҡта уның артынса төшөп һыуҙа рәхәтләнеп ҡойоналар,Улар ҙа үҙҙәрендә еңеллек тоя;аяҡ-ҡулдары һыҙламай башлай,нимә теләйҙәр шул ҡабул була.Халыҡ күп йылдар ошо урынға килеп теләктәр теләп,һыу ҡойонор булғандар.\nФаузия Кутлугильдина 15 мар 2021 в 13:26\nИкенсе яҙмам тағы ошо ауыл эргәһендә ятҡан “Әбей ташы” хаҡында булыр.Был ташта үҙендә ниндәйҙер мөғжизә һаҡлай.Йәй көнө ҡоролоҡ була ҡалһа,ауылдың олоһо ла, кесеһе лә ошо таш янына килер булған,сөнки ошо таш янына килеп,уны йыуып,теләктәр теләһәң,һәр ваҡыт ямғыр яуған,ашлыҡтар ишелеп уңған.Ул таш әле лә бар.Уның төҙөлөшө лә ҡыҙыҡ ҡына: ике ҡолағы ла бар,хатта сөйөп яулыҡ ябынған кеүек.Үкенескә күрә,йәй көнө фотоға төшөрөп алынмаған,әле уның эргәһенә барып булмай.\nӨсөнсөһө; Сәйетбаба ауылына килеп кергәс тә,бынан күп йылдар элек һул яҡта зыярат булған.Хәҙер ул зыярат юҡҡа сыҡҡан,мал-тыуар,кешеләр тапап сиҙәм ергә әйләндергәндәр.Тик ошонда бер ҡәберҙе халыҡ ҡәҙерләп һаҡлай,Уның тирә-яҡын тимер рәшәткә менән уратып алдылар,эргәһенән кеше лә өҙөлмәй.Был “Әбйәлил ишан”дың ҡәбере.Заманында бик уҡымышлы кеше була.Үҙенең доғалары,им-томдары менән күпме кешене аяҡҡа баҫтырған ул.Атлай алмағаны атлап киткән,күрмәгәне күреү һәләтенә эйә булған,ә инде түшәктә ятҡаны тороп ултырған тип һөйләйҙәр боронғо әбей-бабайҙар.Әле лә халыҡ уның эргәһенән китмәй,Әбйәлил ишан эргәһенә барһаң,үҙеңдә киләһе көнгә ышаныс уяна,йәшәүгә дәрт өҫтәлә,ауырыуҙар юҡҡа сыға, тиҙәр.Әлбиттә,мин дә уның эргәһенә барам,теләктәр ҙә теләйем.Ҡабул булалыр тим,сөнки мин үҙемә яңынан-яңы эш төрҙәре уйлап табып ҡына торам.Ҡасандыр ҡумыҙ,ҡурай,думбыра кеүек музыкаль инструменттар эшләһәм,бөгөн, иһә,үҙемдә яңы шөғөл таптым.Өй шарттарында бәшмәк үҫтерәм,ҡыш көнө рәхәтләнеп бәшмәк ашайбыҙ.\nАуылымды уртаға бүлеп Өйә йылғаһы аға. Эргә-тирәләге ниндәй генә ауылды алма, һәр береһе ниндәйҙер йылға буйында урынлашҡан, шул иҫәптән минең Сәйетбабам да Мәндем йылғаһы янында урынлашҡан. Олатайым һөйләүенсә, элек Мәндем, Өйә йылғалары ҡолас етмәҫлек, көҙгөләй ялтырап ятҡан, ҡыйыуҙар ғына икенсе ярға йөҙөп сығыр булған.\nОшо Өйә йылғаһының бер яғында “Шайтан соҡоро” тип аталған урын бар.Бына ошо урынды бик хәүефле урын тип белә ауыл халҡы.Элегерәк Өйә йылғаһының ошо тирәһенә һыу инергә килгән кешеләр араһында көндә бер кеше йылғаға батыр булған һәм ошо тирәлә йөрөгән малда зыянлар булған\nтип һөйләйҙәр.Ә хәҙер йылғаның һыуы кәмегәс,батыу осраҡтары юҡ,кеше лә хәҙер ул тирәгә барырға бик баҙнатсылыҡ итмәй.\nШулай уҡ ҡайһы бер ҡойоларҙа бик үк сихри көскә эйә түгел.Ошо ҡойоларҙың береһе тураһында бик яҡшы булмаған хәбәрҙәр ишеткәнем бар.Ауылымды сығып,әҙерәк барғас та ер аҫтынан сөмбөрләп кенә “Ғәйшә ҡойоһо” сыға.Ни өсөн ” Ғәйшә ҡойоһо” һуң? Күрше ауылдан беҙҙең ауылға килен булып төшкән кәләш,үҙенең эргәһендә генә һыу сығып ятыуын теләп,көндә сығып,соҡор ҡаҙыған.Һәм бер ваҡыт соҡолған урындан сөмбөрләп кенә һыу сыға башлаған. Ғәйшә тигән ҡатын уның тирә-яғын таҙартып, ағастар ултыртҡан.Был тирәне үҙе үлгәнсе тәрбиәләп торған.Ул үлеп киткәс,халыҡ уның исемен ҡойоға ҡушҡан да инде. Йәй көндәре бесәндән ҡайтҡан кешеләр ошо ҡойо янында туҡтап,һыу эсеп,бит-ҡулдарын йыуыр булғандар.Туҡтаған һәр бер кеше ҡайтып та етә алмай,юлда уҡ ауырыр булған тип һөйләйҙәр.Ул ҡойоноң тирә-яҡын ауылдашыбыҙ Рифат бабай кәртәләп матурлап ҡуйҙы.Хәҙер унан кеше һыу эсеп бармай.\nҺәр төбәктең тәбиғәте лә дауа.Урманына сығып,ағастарға һөйәлеп серҙәреңде һөйләһәң,ауырыуҙар юҡҡа сыҡҡандай,йүкә,мәтрүшкә,кәзә һаҡалы кеүек дарыу үләндәре менән сәй эсһәң, тын юлдары асылып киткәндәй тойола.Беҙ,ошо байлыҡты һаҡларға,легендаларҙы,сихри көскә эйә булған урындарҙы киләсәк быуынға өйрәтергә бурыслыбыҙ.Ҡасандыр атайыма ошо урындар хаҡында олатайым һөйләгән булһа,хәҙер ул миңә аңлата,ә мин киләсәктә үҙемдең балаларыма,ейәндәремә һөйләргә тейешмен.Бындай урындарҙа бер ваҡытта ла оноторға ярамай,хатта ниндәйҙер билдәләр ҙә ҡуйырға кәрәктер,тип уйлайым.\nБайбулдин Юлдаш 9 кл, Сәйетбаба мәктәбе Етәксеһе: Иҙрисова Зилә .\nТөбәгемдең сихри урындары - Мәндем йылғаһы (Топонимик инша)\nйөрөп үҙеңә рәхәтлек алһаң,яланында бешкән ҡып-ҡыҙыл еләген өҙөп ҡабып,ауыҙыңда ғүмер буйына етерлек тәм тояһың.\nМин тыуған яғым, тыуған ауылым менән ғорурланам! Минең тыуған ауылым – донъялағы иң ҙур башҡорт ауылы Сәйетбаба. Ул олпат тауҙар ҡосағында, елбер Мәндем һәм уйсан Өйә йылғалары буйында урынлашҡан. Тирә-яғын бейей-бейек тауҙар уратып алһа,эргәһенән аҡҡан сылтыр шишмәләр ауылыма йәм өҫтәй.Беренсе уҡытыусым Әлфиә Ҡотдос ҡыҙы ошо тирә-яғыбыҙға бәйле легендалар тураһында һөйләгәс,минең ошо легендалар менән ҡыҙыҡһыныуым артты.Атайым менән әсәйемдән,ҡарт өләсәйемдән һорашып күп нәмәләр белдем.Эргәбеҙҙә урынлашҡан тауҙарҙың ,сылтырап аҡҡан шишмәләрҙең үҙҙәренә генә хас көскә эйә булыуҙары аптырата ла.Ошо ишеткәндәремде яҙырға тип ҡулыма ҡәләм алдым.Йылғалары ғына ни тора һуң? Мәндем йылғаһы ғына ла күпме тарих һөйләй.Заманында бында рәхәтләнеп ат йөҙҙөргәндәр.Бер яғынан икенсе яғына йөҙөп тә сығырлыҡ булмаған.Был Мәндем йылғаһы тураһында ошондай легенда халыҡ телендә һаҡланып ҡалған.Ошо ауыл егете ҡаҙаҡ далаларына барып кәләш әйтереп ,кәләшен үҙе менән алып ҡайтып килгән.Йылғаның икенсе яғына туҡтағандар ҙа аптырап ҡалғандар.Был йылғаның икенсе яғында ауыл.Йылға аша ауылға нисек сығырға.Шул саҡ егет ҡыҙын атҡа мендерергә булған.Егет ҡыҙҙан; “Мендеңме”,-тип һораған, ә ҡыҙ уға “Мәндем,мәндем”,- тип яуап ҡайтарған.Шунан киткәндә был йылғаның исеме.\n.Беҙҙең ауылда алты ҡойо урынлашҡан.Һәр ҡойоноң һыуы үҙенсә тәм бирә.”Әтәс”,”Бикәнәй”,”Таш башы”,”Гөлйәмилә”,”Гөлбәҙирә”,”Ғәйшә” ҡойоларын халыҡ яратып эсер булған.Ошо ҡойоларға халыҡ ни өсөн күпселек ҡатын-ҡыҙ исемен ҡушҡан? Ер-әсәбеҙ бөтә тәбиғәтте туйындырған кеүек,ҡойоларыбыҙ беҙҙе туйындыра.Әсә кеше балаһына күкрәк һөтө имеҙеп үҫтерә,ә ҡойолар һыуһаған һәр кемде үҙенең тәмле һыуы менән һыйлай.. “Ғәйшә ҡойоһо”нан башҡаларын халыҡ һәр ваҡыт маҡтап телгә ала.Һыуҙары тәмле,йомшаҡ,сәйнүктә бер ниндәй ҙә таптары ҡалмай.\nАуылымды сығып бер аҙ барғас,”Түңәрәк яланы” тип аталған ялан бар.Беҙ йылда ошо яланға ҡорттарыбыҙҙы ҡарарға барабыҙ.Тирә-яғын бейек-бейек тауҙар,ҡара урмандар уратып алған,ә уртаһында ғына ҙур түңәрәк формаһында ялан.Ошо яланды үтеп киткәс,”Теләпәй” тигән яланға барып сығаһың.”Теләпәй”ҙә Мәндем йылғаһының башланған ере урынлашҡан һәм ошонда “Аҡ шишмә” тип аталған шишмә сыға.Ҡарт өләсәйем ошо шишмәнең ниндәйҙер мөғжизәгә эйә булыуын һөйләгән ине.Һыуы шул тиклем тоноҡ,сәй ҡайнатһаң,эсеп туйып булмай,арып ялға туҡтаһаң,арыуың да онотола,ти ул.Йыл һайын ошо шишмәгә беҙҙең мәктәптең оло класс уҡыусылары экскурсияға барып ҡайталар.География уҡытыусыһы Рәсүл Таҡый улы ярата бында сәйәхәт итергә.Ул ошо шишмәнең бер яғына Мәжит Ғафури үҙенең улын ерләгән тип тә һөйләгәйне,тик бер ниндәй ҙә билдә юҡ унда.\nҠаранйылға ауылында тәнгә шифа биреүсе аҡ балсыҡ бар.Ул ауылдың эргәһендә генә ерек ағастары араһында сыға. Был балсыҡ бик күп ауырыуҙарға дауа була ала,һаулыҡ өсөн бик тә файҙалы.Уның составында минераль тоҙҙар,тимер,цинк кеүек химик элементтар бар.Ҡолаҡ шешеү,аяҡ-ҡулдар һыҙлағанда,бронхит,ангина кеүек ауырыуҙарҙы дауалағанда был балсыҡты ҡулланалар.Аҡ балсыҡты косметологияла ла киң ҡулланалар икән.Унан йәшәртеүсе битлектәр эшләйҙәр,тип һөйләй әсәйем.Быны беҙҙә алып ҡайтып ҡулланғаныбыҙ бар.Әлбиттә,әсәйем файҙаһы бар тип йыш ҡына ҡуллана,аяҡтарына ла һылап ултыра.Бына бит ул,тәбиғәт мөғжизәһе...\nАуылымдан бер нисә саҡрым алыҫлыҡта Ерек ауылы ята.Ошо ауылда “Йәй ташы” тип исемләнгән ике таш бар икән.Бының тураһында миңә ошо ауылда тыуып- үҫкән Фаиль бабайым Зәйнетдинов һөйләгәйне.Йәй көнө ҡоролоҡ булһа,әбейҙәр,бала-сағалар ошо таш янына килеп,таштарҙы һабынлап йыуып,теләктәр теләйҙәр.Әлбиттә,уларҙың теләктәре ҡабул булған,ҡайтып та өлгөрмәй торғайныҡ,ҡойоп ямғыр яуыр ине тип хәтерләне ул. Тәбиғәт тыуҙырған мөғжизәләр иҫ киткес.Ғафури яҡтары үҙенең легендаларға,сихри көстәргә бай урындары менән айырылып тора.Ошо әкиәти,мөғжизәле урындарҙы һәр кем белһен ине.Кәрәкмәгән урындарына бармаһындар,ә кәрәкле урындары менән файҙаланһындар.Быларҙың\nбарыһын да оло быуын кешеләре менән күберәк аралашып,белеп үҫһәк беҙҙең өсөн файҙаһы күберәк буласаҡ.\nИҙрисова Азалия 5 кл. Етәксеһе Иҙрисова Зилә\nАуылым яландары. (Топонимик инша)\nМин ҡуйы урмандарға, киң болондарға, шифалы шишмәләргә, саф һыулы таҙа йылға-күлдәргә бай Ғафури районының Ҡурғашлы ауылында тыуғанмын. Ауылыбыҙ аша Ҡурғашлы йылғаһы аға, Олатау, Бәғрәҙе тауҙары һалҡын, әсе елдәрҙән һаҡлап тора. Ауылыбыҙ эргәһендәге һәр яландың исеме бар. Мәҫәлән, Боташ яланы. Ни өсөн Боташ тип атала икән ул? Тәү ҡарамаҡҡа ҡыҙыҡ исем. Ләкин тарихын белгән кешегә барыһы ла аңлашыла. Олатайым һөйләүе буйынса был яланды ярып аҡҡан Әселе йылғаһын быуып, яр буйына ҙур еҙ ҡаҙанлы мейес ултыртҡандар. Ялан тирәләй ҡарама урманы булған. Ҡарама ағасын яндырып, уның көлөн шул ҙур ҡаҙанға һалып ҡайнатҡандар. Көлдөң һелтеһен йыйып, фабрикаға оҙатҡандар. Был һелтенән һабын эшләгәндәр. Ошо һелтене урыҫтар поташ тип йөрөткән. Ауыл халҡы поташ һүҙен боташ һүҙенә әйләндереп әйтә башлаған. Яланды ла Боташ яланы тип атағандар. Был урында хәҙер мейестең соҡоро ғына тороп ҡалған. Соҡор эргәһендә әле лә кирбес онтаҡтары таралып ята.\nИкенсе ялан Йәшел ресторан яланы тип атала. Был ялан ауылыбыҙҙан ике километр алыҫлыҡта ята. Бында ике шишмә урғылып сыға. Икеһенең дә һыуы ныҡ тәмле һәм ныҡ һыуыҡ. Йәштәр шишмә эргәһен таҙартып алдылар. Эргәһенә өҫтәл менән эскәмйә эшләп ҡуйҙылар. Был урын ял итеү урынына әйләнде. Шуға яланға Йәшел ресторан яланы тип исем ҡушҡандар ҙа инде.\nБыл мәғлүмәттәр өсөн олатайыма рәхмәтлемен. Ул миңә ауыл тураһында күп һөйләй. Мин ҡыҙыҡһынып, уға һорауҙар бирә-бирә тыңлайым. Ауылыңдың тарихын өйрәнеү бик ҡыҙыҡ икән.\nЮлиә Вәлиева 2 а кл .КБГИ Етәксеһе Иҙрисова Илира\nФронтовик ҡарт олатайҙарым.(Йәш хәбәрсе)\nМинең ике ҡарт олатайым да Бөйөк Ватан һуғышында немец фашистәренә ҡаршы һуғышта ҡатнашҡан.\nАтайым яғынан ҡарт олатайым Иҙрисов Зиннур Әбүбәкер улы 1906 йылда Аҡташ ауылында тыуған. 1942 йылда оло йәштә булhа ла hуғышка алына. Уның ҡатыны Зәйнәп ике улы hәм ике ҡыҙы менән тороп ҡала. Минең олатайым Фәриткә hигеҙ йәш тулған була. Ҡарт олатайым бәләкәйҙән колхозда эшләп үҫә. 1944 йылда Зиннур уның hуғыш яланында хәбәрhеҙ юғалды тигән хат килә. Зәйнәб өләсәй уны ғүмере буйы ҡай тыр тип көтөп йәшәй.\nӘсайемдең олатаһы Ҡотлогилдин Мөхамәтғәли 1926 йылда Ташбүкән ауылында тыуған. Уны 18 йәше тулғас та 1944 йылда һуғышҡа алғандар. Һуғышта артеллирист булған, пушкаларҙан ауыр снарядтәр менән дошмандарға аткандар. Япондар көнсығышында һуғыш асҡас, карт олатайымды тыуған ил сиктәрен һаҡларға Даманскийгә ебәрәләр. Ҡарт олатайым Еңеү көнөн Алыҫ көнсығышта ҡаршы ала.Шатланалар, мылтыҡтан атып салюттар бирәләр.Тик уларҙы һугыш бөтһә лә өйҙәренә ҡайтармағандар. Ул тағы ла биш йыл ил сиген һаҡлай .Барлығы 7 йылға яҡын йөрөп 1950 йылдың көҙөндә генә тыуған ауылы Ташбүкәнгә ҡайта.Унда тормош ҡора, балалар үҫтерәләр, минең олатайым Әнүәр уның иң оло балаһы.\nИке ҡарт олатайым да беҙҙе тыныс , рәхәт йәшәһен тип дошмандар менән көрәшә. Мин 9 Майҙа парадта ике фронтовик карт олатайымдың да портреттәрен тотоп йөрөйөм.Улар менән ғорурланам\nИҙрисов Айҙар. 4 а кл.КБГИ Йәншишмә.\nБаш һыуы ( топонимик инша)\nБеҙҙең Ҡотлоғужа ауылы үҙенең тәбиғәте менән күптәрҙе йәлеп итә.Балыҡҡа бай күлдәре, урман-яландағы йәнең теләгән еләк-емеше, бәшмәге, төрлө дарыу үләндәре- барыһы ла бар беҙҙә! Үле Иҙел буйын, Ҡышлау күлен яҡын -тирә ауылдар ғына түгел, Красноусол , хатта Стәрлетамаҡ,Өфө кешеләре лә бик яҡшы белә .Был ерҙәр йәй көнө улар өсөн ял итеү урынына әйләнә. Ҡуна ятып, хозур тәбиғәт ҡосағында ял итеүселәр бихисап.\nАуылыбыҙ ҙур булмаған тау буйында урынлашҡан. Тау итәгенән , ер аҫтынан юлдар һалып, шифалы һыулы шишмә ағып сыға.Ауыл халҡы был шишмәне Баш һыуы тип йөрөтә. Күпме йылдар ул кешеләрҙе йомшаҡ һыуы менән һөйөндөрә.Һыуҙың составын тикшереүселәр уныү файҙалы булыуында асыҡлаған.Бөйөрҙә таш булғанда, ҡайһы бер медиктар тап ошо һыуҙы эсергә кәңәш итәләр. Тик һыуҙы трубка( төрөпкә) ярҙамында , сикле күләмдә генә эсергә кәрәк. Был кәңәште тотоусы кешеләр бар, тип әйтергә була. Сөнки шишмәгә һыуға килеүсе кешеләр бик күп.Ҡыш көнө лә машиналар бер ҙә өҙөлмәй( ауыл хакимиәте шишмәгә юлды һәр ваҡыт таҙартып тора). Эйе, тәбиғәт бүләге, ерҙең шифалы һыуы бөтә кешегә лә етә...\n...Селтер-селтер шишмә һыуы аға.Мәңге тынма, егәрле шишмәкәй! Сырхауҙарға дауа булып, кешеләргә ҡыуаныс, дәрт биреп, Ҡотлоғужаның ҡото булып йәшә Баш һыуы!\nИгенйылға мәктәбенең 5-се класс уҡыусыһы Йәрмөхәмәтова Ралина ( етәксеһе- Мозафарова М.М)\nҠурғашлы ауылы Ғафури районында урынлашҡан. Ул минең атайымдың тыуған ауылы. Ни өсөн ауылыбыҙҙы “Ҡурғашлы” тип атағандар? Сөнки был ауылдан аҡҡан йылға ҡурғашҡа оҡшап ялтырап аҡҡан. 1935 йылдарҙа йылғаны һәм ауылды Ҡурғашлы , тип йөрөтә башлайҙар. Был йылдарҙа ауылда бик аҙ халыҡ йәшәгән була. 1940 йылда ауылда “Урман сәнәғәте хужалығы” асылғас төрлө яҡтан кешеләр эшкә ғаиләләре менән күсеп килгәндәр. Шулай итеп ауылыбыҙ ҙурая һәм үҫә. Ауылда ҡыҙыу эштәр барған. Халыҡ тырышып донъя көткән.\nӘ хәҙерге көндә “Урман сәнәғәте хужалығы” юҡ. Беҙҙең өсөн был үҙе бер тарих булып ҡына ҡалған. Ҡурғашлы ауылында әле лә кешеләр тырышып, матур итеп йәшәйҙәр. Мин ауылда егәрле, тырыш халыҡ йәшәүе менән ғорурланам!\nӘбелғәтин Ильяс 3 бкл. КБГИ Етәксеһе Ғәлләмова Айгөл\nМИНЕҢ ОЛАТАЙЫМ (Йәш хәбәрсе)\nМинең олатайым - Ҡотлогилдин Әнүәр Мөхәмәтғәли улы Ғафури районы Ташбүкән ауылында 1951 йылда күп балалы ғаиләлә донъяға килгән. Олатвйым ғаиләлә оло бала була, шуның өсөн бәләкәйҙән төрлө эштәргә өйрәнеп үҫкән. Үҙ ауылында һигеҙ класс бөткәндән һуң ул бер аҙ урман эшендә эшләп ала. Уны 1971 йылдың май айында, муйылдар сәскә атҡан саҡта Совет армияһы сафына саҡыралвр. Олатайым Мәскәү өлкәһендә Дзержинский исемендәге дивизияла эске эштәр ғәскәрендә ике йыл хеҙмәт итә.Уларҙың хеҙмәт иткән урыны Риютово- 3 тигән хәрби ауылда була.Ул өлгөлө һалдат була, командирҙәренең әйткәндәрен теүәл үтәй, иптәштәренә лә ярҙамсыл була. Уның командирҙәре яҙып биргән Маҡтау грамоталары ла бар. Шулай уҡ ул хеҙмәт иткән ерендә үткәрелгән саңғы ярыштарында ла ҡатнашып еңеүселәр рәтендә булған значоктары ла бар.Саңғыла йөрөргә яратыуы үҫмер сағынан уҡ килгән олатайымдың, мәктәптә уҡыған сағында уҡ ул саңғыла оҫта йөрөгән, мәктәптән уҡытыусылары уны район үҙәгендә үткән саңғы ярыштарына алып килгән. Мәктәп исеменә еңеүҙәр яулағандар. Олатайым хеҙмәт иткән сағында ике тапҡыр 1971 йылдың 7 ноябрендә һәм 1972 йылдың 9 майында -Еңеү көнөндә Ҡыҙыл Майҙанда үткән хәрби парадта ҡатнаша. Ә хәрби парадтарға тик өлгөлө, алдынғыхеҙмәт иткән, буй-һыны менән дә тура килгән һалдаттарҙы ғына һайлап алғандар. Ейән-ейәнсәрҙәре өсөн олатайымдың парадта ҡатнашыуы ҙур ғорурлыҡ. Ул әле лә 9 майҙа үткән хәрби парадта телевизор янынан китмәй ҡарай, үҙе хеҙмәт иткән дивизия парадта үткән саҡта, Ана , мин хеҙмәт иткән Дзержинский дивизияһы үтә тип беҙгә лә күрһәтә.\nӘлеге көндә олатайым хаҡлы ялда. Ул өйҙә тик кенә ятмайынса йәй көндәре - баҡсала эшләй, ҡыш көнө саңғыла йөрөй. Каникулдарҙа беҙ олатайыма һәм өләсәйемә ҡунаҡҡа килеп йөрөйбөҙ.Улар менән бергә яланға сығабыҙ, еләк -емештәр, дарыу үләндәре йыябыҙ. Олатайыма һәм өләсәйемә оҙон ғүмер теләйем.\nЛинара Иҙрисова 9 кл. КБГИ. Йәншишмә төркөмө.Етәксеһе Ҡотлогилдина Ф.\nБалалар ижадын ошо урында туҡтатам.Тарихҡа ҡағылмай ҡалғандар: унда ҡобайырҙар яҙғандар, таҡмаҡ, танышыу(визиткалар) , әкиәттәр ижад иттеләр. Шул тиклем талантлылар Ғафури балалары!\nКөгөш буйы туғайында\nКөгөш йырына ҡушылып\nАлыҫ китә моңдары.\nБаландар ҡыҙарып бешә\nЯр буйы туғайында,\nАллы –гөллө сәскәләре\nБалҡып үҫә болондар.\nЙәнгә рәхәт, тәнгә ләззәт\nЙылғала һыу кереүе,\nҺыу сәсрәтеп Көгөшөмдә\nБалыҡ кеүек йөҙөүө.\nБалыҡсылар ҡармаҡ тотоп\nАлтын балыҡ та бар тиҙәр\nБеҙҙең Көгөш һыуында.\nЭй, Көшөшөм, үҙең көмөш,\nҺыуҙарың тоҙло имеш,\nУн ике шифалы шишмә\nКөгөшкә тейгән өлөш!\nФәүзиә Ҡотлогилдина -Алтынбикә\n[[Категория:Ҡышҡы йәйғор -2021]]\nСығанағы — «https://ba.wikibooks.org/wiki/Махсус:Сравнение_версий/24106»


«Киске Өфө» гәзитенең сайты - ГЕЛ ЙЫЛМАЙЫП ЙӨРӨЙӨМ... - 2018 - Мәҡәләләр\n1 апрель - Көлкө көнөндә һәр кем шаяртырға, башҡаларҙы көлкөгә ҡалдырырға тырыша. Бының бер кире яғы ла юҡ, шаярта белеү, шулай уҡ шаяртыуҙы аңлай һәм күтәрә алыу кешенең күркәм сифаттарынан иҫәпләнә. Шаян кеше - яҡшы кеше, ти халыҡ мәҡәле лә. Х. Әхмәтов исемендәге Башҡорт дәүләт филармонияһының "Көлкө шоу" эстрада миниатюралары театрының һөйләү жанры актеры Фәнил ҠАРАСУРИН менән ошо көн уңайынан һөйләшеп алдыҡ.\nКөлкө жанрында эшләүсе актерҙар өсөн һәр көн - көлкө көнө һымаҡтыр. Гел күңелсәк булыуы ауырмы?\n- Юмор жанры - бик еңелдән түгел, ә комик актер тигән исемгә лайыҡ булыу өсөн ҙур тырышлыҡ кәрәк. Өфө дәүләт сәнғәт институтында драма актеры булараҡ белем алһам да, үҙемде ошо өлкәлә һынап ҡарарға булдым. Кешене көлдөрөп, кәйефен күтәреп ебәреү ҙур кинәнес ул. Холҡом менән дә күңелсәкмен, нишләптер ауыҙ гел йырыҡ минең. Ҡайһы саҡта: "Ниңә гел йылмайып йөрөйһөң ул?" - тип һорайҙар. "Гел йылмайып йөрөмә әле!" - тигәндәре лә бар. Көлһәң, минән көләһәңме, тип борсола күптәр, асыуланалар ҙа.\nБер ҙә генә етди була белмәйем, әммә быны махсус рәүештә лә эшләмәйем. Кәләш башта, ҡасан шаярып, ҡасан дөрөҫөн һөйләйһең ул, аптырай ине. Дуҫтар араһында ла көлдөрөп алам. Йәш үтә барыу менән дә һыпырып ҡына ташлай торған ғәҙәт түгелдер ул был сифат. Әммә мине яратҡан актерым Андрей Мироновтың бер интервьюһында әйткәне уйға һалды. Ул тормошта ла гел шаярырға, дуҫтары араһында уйнарға ярата. Шулай бер саҡ ниндәйҙер режиссер, тормошта улай күп уйнама, был энергия сәхнәгә лә ҡалһын, тип кәңәш итә. Бында ла хәҡиҡәт барҙыр.\nБашҡорт юморы ниндәй булырға тейеш?\n- Ауылдарҙа әле лә тыумыштан артист булған ағайҙар күп, бына уларҙа халыҡсан юмор, исмаһам. Гастролдәрҙә шуларҙың лаҡаптарын йыйырға ине, тип уйлап алам. Беҙҙең Ейәнсурала ла күп ундайҙар. Бер олатайым бар, элек колхоздың һарыҡтарын көткән мәлдә, сменаһы тамамланған да, төшкөлөккә һарыҡтарын бикләп, ҡайтырға сыҡҡан. Ҡараһа, тағы бер һарыҡ көтөүе йөрөй, ә көтөүсеһе аҫтараҡ сәй эсеп ята, ти. Ҡыҙыҡ күреп, көтөүҙе тауышланмай ғына ҡыуып, тау башына мендергән дә, ҡысҡырып, эттәрен һөсләтеп, кире төшөрөп алып килә икән. Теге көтөүсе ҡаршы сыҡҡан. Улар араһында "Һаумы!", "Һаумы", "Нишләп йөрөйһөң?" "Көтөү көтөп йөрөйөм", "Көтөүең ҡайҙа?", "Аҫтараҡ, һарыҡтарың минекенә ҡушылып ҡуймаһын тип йүгереп сыҡтым әле", тигәнерәк ҡыҫҡа ғына әңгәмә була. Йыбанмай олатай, бер башлағас, эште аҙағына еткерергә була, көтөп йөрөй теге көтөүҙе. Бер ваҡыт теге көтөүсе һыбай тегеләй, былай сабып, һарыҡтарын эҙләй икән. Әйтеүе генә анһат, меңдән ашыу колхоз һарығы юғалһын әле! Аты шыр күбек булғас ҡына аңлап ҡала шаяртыуҙы. Бына был беҙҙең башҡорт юморы инде...\nЯҙылған: 03.04.18 | Ҡаралған: 323


30 Октябрь 2020, 12:28\nЗилә ПСӘНЧИНАЗилә Мәхмүт ҡыҙы Псәнчина – Әбйәлил районы Ишҡол ауылы ҡыҙы. Күгәрсен районы егетенә кейәүгә сығып, Мораҡ урта мәктәбендә уҡытыусы булып эшләй. Хикәйәләре матбуғат баҫмаларында донъя күреп тора.\nТуҡһан йәшкә етеп килгән әбейҙең иҫе лә дөрөҫ, күҙҙәре лә аяҡ-юллыҡ күрә, һаулығы маҡтанырлыҡ булмаһа ла, зарланырлыҡ та түгел. Һәр хәлдә, ошо йәшкә етеп, дауаханала ятҡаны юҡ. Яр башында ултырған ҙур ихатаның бер ситендәге бәләкәй өйҙә йәшәй ул. Берҙән-бер улы ғаиләһе менән оло йортта. Әбейгә унда ла урын бар. Килене менән улы ла, ейәндәре лә ситләтмәй уны, киреһенсә, өҙөлөп торалар.\nЭйе-эйе, уға ошонда, үҙ мөйөшөндә рәхәт тә, тыныс та. Электән яңғыҙлыҡты яратты ул. Үҙе менән генә ҡалып һөйләшкән, серләшкән, бәхәсләшкән, хатта әрләшеп-әрепләшеп киткән саҡтары йыш була. Үҙен яратмаған кеше генә үҙе менән яңғыҙ ҡалырға ҡурҡа, тиҙәр. Ә ул яратамы үҙен? Йәки башҡалар уны яраттымы икән? Ғүмер буйы тиерлек яңғыҙ йәшәһә лә, үҙенән ялҡманы ла, биҙрәмәне лә. Мулла ҡушҡан ысын исеме Миңсара булһа ла, ауылында ла, тирә-яҡта ла уны «Айғыр әбей» тип беләләр. Ул бының өсөн берәүгә лә асыуланмай ҙа, үпкәләмәй ҙә. Бала саҡтан уҡ әле өләсәһенән башҡа уға бер кем дә үҙ исеме менән өндәшкәне булманы: Малайша, Ирғаҙаҡ, Айғырша…\nӘбейҙең уйҙарын иртәнге сәйгә эҫе ҡоймаҡ индергән килене бүлде:\n– Ҡәйнәм, Тимерйән әйтергә ҡушты – бөгөн төштән һуң райондан кешеләр килә. Миҙал бирәләр, тей, һиңә… Юбилей миҙалы. Матур ғына итеп кейенеп ҡуй инде, йәме, – ул һуңғы һүҙҙәрен, ҡәйнәһенең кейенеп-төҙәнергә яратмағанын белгәнгә күрә, бәләкәй баланы иҫкәрткән кеүек әйтеп ҡуйҙы.\n– Һе, миҙал…– тип ҡуйҙы әбей, килене сығып киткәс.\nҠайһы берҙә миҙалдарҙы уға Өфөнән Сынтимер ағаһы ебәреп ята кеүек тойола. Байтаҡ булып китте инде улар хәҙер. Берәй тантанаға йә ҡунаҡҡа һирәк кенә кейеп бара торған ҡалын йөн костюмына ҡаҙап ҡуйған, кейгәндә зыңлап китәләр. Был сың йыш ҡына әбейгә аттар муйынындағы ҡыңғырауҙар тауышы булып ишетелә…\nӘле лә уйҙары, өйөр-өйөр аттар булып сабышып, туҙышып киттеләр. Ана, иң алда колхоз айғыры Ҡаран саба. Унан ҡала бейәләр, ҡолондар… Арттан Ҡарсығаморондо эйәрләгән өләсәһе Бибисара елә. Ул йәш һәм көслө. Ә теге бәләкәй генә һыбай бала кем, тиһегеҙме? Етем ҡыҙыҡай Миңсара ул. Туҡта, ни эшләп етем булһын ул? Алыҫ Себер тайгаларының бер мөйөшөндә ата-әсәһе лә, бәлки, иҫән-һау йәшәп яталыр. Тик хат яҙырға ла, кире ҡайтырға ла ярамай ғыналыр. Ҡыҙ уларға рәнйемәй. Ике йәшенән ҡарап үҫтергән өләсәһенә сикһеҙ рәхмәтле. Юғиһә, әсәләре менән йөрөр ине башҡайҙары әллә ҡайҙарҙа ҡаңғырып! Иҫән булһа, әлбиттә…\nАтаһын һәм уның бер туған ағаһын, кулак яһап, ғаиләләре менән Себергә һөрөргә булғас, ошо өләсәһе өтәләнеп килеп еткән: «Кейәү, ҡайҙа-ҡасан барып етерегеҙҙе, ҡайҙарҙа морон төртөрөгөҙҙө лә белмәйһегеҙ. Оҙон юлда нимәләр генә булып бөтмәҫ…Миңсараны миңә ҡалдырып тороғоҙ. Һеҙгә, ана, ҡалған дүртәүһе лә баштан ашҡан. Шулары иҫән-һау барып етһен. Кем белә, Хоҙай насип итеп, тиҙ арала әйләнеп тә ҡайтырһығыҙ әле, иншалла…» Нисек күндергәндер, ниндәй һүҙҙәр табып ризалатҡандыр өләсәһе уның ата-әсәһен, әммә НКВД кешеләре уларҙы ылауҙарға тейәп алып китеү менән Бибисара кескәй ейәнсәрен үҙенең ергә һеңеп бөткән иҫке генә өйөнә алып та ҡайтты. Ире Граждандар һуғышынан ҡайтманы, ике ҡыҙын кейәүгә биргәне бирле бер үҙе йәшәй ине ул. Колхоз аттары торған «кунидуырҙа» төнгө ҡарауылсы булып эшләй. Аҙбарындағы берҙән-бер атын биреп ингәйне ул колхозға, «иренең төҫө» булған һәм ҡолонларға йөрөгән шул бейәһенән айырылғыһы килмәү сәбәплеме, әллә өйөнөң ат һарайына яҡын ғына булыуымы, Бибисара төнгө эшен дә, йылҡы малын да ныҡ яратты. Өйҙә уянып, ҡурҡып илап ятмаһын, ҡото осоп ҡуймаһын тип, ейәнсәре Миңсараны ла үҙе менән ала.\nМиңсараға 14 йәш тулғанда Бөйөк Ватан һуғышы башланды. Ауылдың ир-егеттәрен генә түгел, аттарҙы ла һуғышҡа алдылар. Малҡайҙар ҙа, уларҙың көтөүселәре лә фронтҡа китеп бөткәс, бөтә «кунидуыр»ға хужа булып Бибисара һәм уның ейәнсәре ҡалды.\nЭ-э-й-й, ул йылдарҙы уйлап та, һөйләп тә бөтөрөрлөкмө инде!.. Сабый сағынан өләсәһенән һәм аттарҙан башҡа нәмә күрмәгән, хайуандарҙы яратҡан, уларҙың «телен белгән» үҫмер ҡыҙ донъя йөгөнә төптән егелде. Уҡыуы ла шул 5 синыф менән ҡалды. Яңғыҙ әбей янында, атай-әсәйһеҙ, бер туғанһыҙ, гел генә мал араһында үҫкән ҡыҙҙың холҡо ла йомоҡ һәм ҡырыҫ ине. Бәләкәйҙән кеше менән аралашманы, тиҫтерҙәре менән уйнаманы ул. Малайҙарса кейенеп өйрәнгән ейәнсәренең өҫ-башына өләсәһе лә артыҡ иғтибар бирмәне. Туғаны ла, дуҫы ла, серҙәше лә шул аттар булды. Айырыуса һуғышҡа алынғанға тиклем гел өләсәһе менеп йөрөгән Ҡарсығаморондоң ҡалған ҡолоно Аҡморондо яратты ул. Уға йүгән кейҙерергә, эйәр һалырға күпме генә тырышмаһындар, берәүгә лә баш бирмәне. Йыш ҡына тибелеп, тешләнеп йә ҡолап ҡалған малайҙар аҙаҡ ҡул һелтәне уға. Миңсара быға ҡыуанды ғына. Аҡморон уныҡы ғына буласаҡ. Ул үҙе өйрәтә башланы тайҙы. Гел генә уның янына барып ялын тарай, ҡойроғон бөрмәктән таҙарта, икмәк һынығы ҡаптыра. Их-х, ҡана һуң, әҙерәк шәкәр ҙә булһа… Ҡайҙа инде ул! Халыҡ ҡына түгел, малдар ҙа ас. Ҡыҙ ипләп кенә Аҡморондоң арҡаһына шәлен йә көпөһөн һалып ҡуя. Таныш еҫ булғанғамы, тай ҡарышмай. Йүгән кейергә лә өйрәнде. Ҡыҙ быға ҡыуана, яйлап ҡына аттың һыртына ауырыраҡ әйберҙәр ҡуйып ҡарай… Һарай өйөнән ҙур ғына иҫке яҫтыҡты алып сығып һалды. Тай терт итеп ҡуйһа ла, ырғып-һикереп сапманы, уны һелкеп ташламаны. Яҫтыҡ көнө буйы уның һыртында йөрөнө. Бер-ике көндән мендәр урынына эйәр һала башланылар. Шунан инде эйәр өҫтөнә ҡыҙҙың нисек менеп ултырғанын икеһе лә һиҙмәй ҙә ҡалды. Шулай итеп, ашыҡмай, ҡабаланмай, әрләмәй-туҡмамай менгегә лә, еккегә лә өйрәтеп алды уны Миңсара. Аҡморон өҫтөндә ҡоштай осҡан ҡыҙҙы күргән малайҙар көнләшеүҙән тештәрен шығырлатты, улар телендә Ирғаҙаҡ «Сарайғыр»ға әйләнде. Атҡа атланып сапҡанда ҡыҙ үҙен сикһеҙ бәхетле хис итә, уға шул тикле рәхәт, һүҙҙәр менән генә аңлатырлыҡ булмаған көслө һәм серле тойғолар кисерә, тайы менән бер бөтөнгә әйләнә, уның тән йылыһын ғына түгел, ә һәр мускулын тоя, һәр тын алышын, йөрәк тибешен ишетә…\nӘ «Айғыр» ҡушаматын Миңсараға аҙағыраҡ, һуғыштан һуң бирҙеләр. Инде егерме йәшкә еткән ҡыҙҙың һаман кейәүгә сыҡмауы, өләсәһенең вафатынан һуң шул яр башындағы иҫке өйҙә япа-яңғыҙ йәшәүе инде бөтәһен дә ғәжәпләндерә һәм шомландыра ине. Уны киске уйынға йәки ҡунаҡҡа саҡырыу түгел, өйөнә йомошҡа ла инмәнеләр...\nХикәйәнең тулы вариантын журналдың 10-сы (2020) һанында уҡығыҙ.


19 Ноябрь 2018, 17:42\nОктябрь башында Башҡортостандың баш ҡалаһында өлкән йәштәгеләрҙең “Мин яратам һине, тормош!” тигән үҙешмәкәр сәнғәт ижады республика фестивале үтте\nОктябрь башында Башҡортостандың баш ҡалаһында өлкән йәштәгеләрҙең “Мин яратам һине, тормош!” тигән үҙешмәкәр сәнғәт ижады республика фестивале үтте.\nБеҙҙең районды унда Йәрмәкәй халҡының мөхәббәтен һәм ышанысын яулаған “Йәрмәкәй егеттәре” ансамбле тәҡдим итте. БР-ның атҡаҙанған мәҙәниәт хеҙмәткәре Рәмис Ғәбиҙуллин етәкселегендәге музыканттар “Музыка ҡоралдарында уйнаусы иң яҡшы башҡарыусылар” жанрында “Ансамбль” номинацияһында I дәрәжә дипломға лайыҡ булды.\nБР Ғаилә, хеҙмәт һәм халыҡҡа йәмәғәт ярҙамы күрһәтеү министр-лығы булышлығында әлеге фестиваль 2012 йылдан алып йыл һайын үткәрелә. Киләһе йылдан фестиваль асыҡ буласаҡ һәм унда Рәсәйҙең 55-тән артыҡ төбәгенән ижад коллективтары һәм башҡарыусылары ҡатнаша аласаҡ. Президент гранттары фонды ярҙамында быйыл фестиваль зона принцибы буйынса үтте. Муниципалитеттарҙа уҙған һайлап алыу турҙарын иҫәпкә алып, 2018 йылғы фестивалдә Башҡортостандың 54 район һәм 21 ҡалаһынан 6 меңләп башҡарыусы ҡатнашты.


23 Ноябрь 2018, 15:40\nУҡыған мәктәбең, синыфың: Ауырғазы районы Талбазылағы лицейҙың XI «Б» синыфында уҡыйым. Төрлө өлкәлә яулаған уңыштарың: 2017/18 уҡыу йылында экология буйынса Бөтә Рәсәй олимпиадаһының төбәк этабында, «Таҙа фән» фәнни-ғәмәли конференцияһында – еңеүсе, ботаника буйынса йәш экологтарҙың Бөтә Рәсәй слётында призёр булдым.\nУҡыған мәктәбең, синыфың: Ауырғазы районы Талбазылағы лицейҙың XI «Б» синыфында уҡыйым.\nТөрлө өлкәлә яулаған уңыштарың: 2017/18 уҡыу йылында экология буйынса Бөтә Рәсәй олимпиадаһының төбәк этабында, «Таҙа фән» фәнни-ғәмәли конференцияһында – еңеүсе, ботаника буйынса йәш экологтарҙың Бөтә Рәсәй слётында призёр булдым.\nУңышлы булыу серҙәре: эшһөйәр, маҡсатыңа ынтылыусан, тырыш булһаң, теләгәнеңә ирешәһең.\nСиныфтан тыш эшмәкәрлегең: уҡыусыларҙың «Эврика» фәнни йәмғиәте ағзаһымын.\nЯратҡан фәндәрең: физика, математика.\nЯратҡан яҙыусы, шағирҙарың: Михаил Булгаков, Сергей Есенин.\nЯратҡан уҡытыусың: математика уҡытыусыһы Ғәлиә Абдрахман ҡыҙы Ефимова.\nМәктәп – һинең өсөн… тормошҡа юллама.\nЯратҡан шөғөлөң: ағасты көйҙөрөп биҙәк яһау.\nБуш ваҡытта күңелеңә ятҡан шөғөлдәр: атай-әсәйемә ярҙам итәм, дуҫтар менән бергә ваҡыт үткәрәм.\nИнтернет селтәренә бүлгән ваҡытың: дәрестәрҙән һуң 3 – 4 сәғәт интернетта ултырам. БДИ-ға әҙерләнәм, вебинарҙар ҡарайым.\nWhatsАpp, «Бәйләнештә», «Facebook», инстаграмм – һинең өсөн… дуҫтар, тиҫтерҙәр менән аралашыу сараһы.\nҮҙ иткән спорт төрөң: баскетбол, командалағы уйындар.\nҒаиләң тураһында бер нисә һүҙ: атайым Илфир – шәхси эшҡыуар, әсәйем Айгөл – директорҙың фәнни-методик эштәр буйынса урынбаҫары. Ғаиләлә дүрт балабыҙ: иң өлкәне Таңһылыу апайым Өфө дәүләт авиация техник университетында – икенсе курста, Таңсулпан һеңлем бишенсе синыфта уҡый, Диниәгә 4 кенә йәш әле.\nКиләсәккә уй-хыялдарың: юғары уҡыу йортона уҡырға инеү. Ҡайҙа икәне сер булып ҡалһын.


Песня «Һау бул, һөйгәнем» исполнителя Лиана Хабибуллина. Скачать или слушать онлайн\nТатарский переводчик Казахский переводчик Блог про IT-технологии Башкирские клипы Карта достопримечательностей Башкирии Русские песни\nПесня «Һау бул, һөйгәнем»\nисполнителя Лиана Хабибуллина.\nҺау бул, һөйгәнем\nАйлы төндә,саф күктә Йондоҙҙар балҡығанда Һинең ауыр һүҙҙәрең Йөрәгемде ярғанда Ергә төшкән Йөрәгемдең һәр ярсығы Булыр сәскә япрағы Припев; Йөрәгем илай Һағыныуҙарҙан,ҡайғырыуҙарҙан Күңелем яна Уйланыуҙарҙан,ярһыуҙарҙан Ҡайғыға батҡан Йөрәгемдең утын Күҙ йәштәрем генә һүндерер Айлы төндә,саф күктә Йондоҙҙар балҡығанда Һинең ауыр һүҙҙәрең Йөрәгемде ярғанда Күңелемде төш күрәм тип Тынысландырһамда Йәнемдән ҡан аға\nӘсәй, зинһар өсөн, Нимә булды, ҡыҙым, тиеп һин һорама. Хәҙер минең өсөн инде төндәр тынһыҙ, Һәм күңелем яна... Көнөн-төнөн уйҙар тик уның турала. Әсәй, ҡыйын миңә, Уны күргән һайын әйтер һүҙ тапмайым, Һөйөү йөрәгемдә. Припев: Тик уны ғына, әсәй, минең йөрәгем һорай, Мөхәббәт ялҡынында мин янамын. Уны ғына уйлайым һәм һағынып илайым, Нимә эшләргә миңә әйт, әсәйем. Дуҫтар аптырайҙар, мине аңламайҙар, Һәм улар белмәйҙәр һөйөү ялҡындарын, мөхәббәт уттары Нисек яндыралар. Әсәй, ни эшләргә,юҡмы әллә дауа? Нисек һуң түҙергә? Уҡыуҙарым бармай, күңелкәйем хыҡтай Һөйөү йөрәгемдә. Припев: Тик уны ғына, әсәй, минең йөрәгем һорай, Мөхәббәт ялҡынында мин янамын. Уны ғына уйлайым һәм һағынып илайым, Нимә эшләргә миңә әйт, әсәйем.\nҺалдат ҡайтып килә\nҠарамайhың hин миңә\nЙыһанда (МС. Алаҡан)\nҺинең өсөн, һөйгәнем, йөрәк түренән ағылған һүҙҙәр, Хәтерҙән юйылмаҫ инде был наҙлы күҙҙәр. Был ҡара сәстәрең һәм был татлы ирендәр, Йөрәккә шатлыҡ тула, әгәр булһаң минең эргәмдә. Һинһеҙ көндәрем ҡараңғы һымаҡ, һинһеҙ был донъя минең өсөн ямаҡ, Һине күргәндә йөрәгем елкенә, күкрәгемде йыртып ул сығыр һымаҡ. Дөрләп, яна ялҡындар, тик һинһеҙ мин һалҡында, Беҙ бергә булғанда, бәхетле минуттар. Припев: Беҙ осабыҙ бергә йыһанда, йыһанда, Мөхәббәт ялҡынының беҙ усағында, Һинең менән бергә булғанда, булғанда, Башҡа бер ни кәрәкмәй был донъяла. Һинең өсөн, һөйгәнем, йөрәк түренән ағылған һүҙҙәр, Хәтерҙән юйылмаҫ инде, был наҙлы күҙҙәр. Был йылы ҡулдарың һәм был наҙлы ҡарашың, Тәрән тойғоларҙа йөҙәм һәм юғала башым. Һинеке генә мин булғым килә, ҡосағыңда тойғоларҙа юғалғым килә, Минең йөрәгемдең һин иң түрендә, һинең менән мин мәңге ҡалғым килә. Дөрләп яна ялҡындар, тик һинһеҙ мин һалҡында, Көн һайын осрашыуҙарҙа, бәхетле минуттар. Беҙ унда! Припев: Беҙ осабыҙ бергә йыһанда, йыһанда, Мөхәббәт ялҡынының беҙ усағында, Һинең менән бергә булғанда, булғанда, Башҡа бер ни кәрәкмәй был донъяла !\nВ категории: Pop


Балалар табынына » журнал Башкортостан кызы | Башҡортостан ҡыҙы журналы\n[ b]Ҡабаҡлы манный бутҡаһы\nҠабаҡ, манный ярмаһы, һөт, һыу, тоҙ, шәкәр йәки бал кәрәк. Барыһы ла үҙегеҙ теләгән күләмдә, тәменсә алына.\nҠабаҡты таҙартып, ваҡлап турарға йәки эре ҡырғыстан үткәрергә лә кәстрүлгә һалырға. Һөткә яртылаш һыу ҡушып, ҡабаҡ ҡапланғансы (артыҡ күп кәрәкмәй) кәстрүлгә ҡойорға. Тәменсә тоҙ, шәкәр йәки бал өҫтәргә. Ваҡыты менән болғатып тороп 10 – 15 минут бешерергә.\nМанный ярмаһын һибергә лә, болғатып, 5 – 10 минут бешерергә. Әҙер булыр алдынан ғына аҡ май һалырға.\nҠабаҡтан тәмле аш\n1 ҙур булмаған ҡабаҡ, 1-2 картуф, 1 кишер, 1 баш һуған, 1 литр һурпа йәки һыу, 150 миллилитр һөт өҫтө, тәменсә тоҙ, борос кәрәк.\nҠабаҡты әрсеп, орлоҡтарын алып, 4 сантиметр самаһы ҙурлыҡта киҫәктәргә бүлеп сығырға. Таҙартылған кишерҙе, һуғанды шаҡмаҡлап турарға. Әрселгән картуфты ла 3-4 сантиметр ҙурлығындағы шаҡмаҡтарға турарға.\nЙәшелсәләрҙе ҡайнап торған һурпаға йәки ҡайнар һыуға һалып, 15 – 20 минут бешерергә. Блендер ярҙамында иҙергә.\nҺөт өҫтөн бер аҙ йылытып, ашҡа өҫтәргә. Яңынан утҡа ултыртып, ҡайнау хәленә еткерергә. Уттан алғас, 5 – 7 минут ҡапҡасын япҡан килеш тоторға.\nТабынға ҡаймаҡ, йәшел тәмләткес үләндәр, ҡыҙҙырылған ҡабаҡ төшө, сәтләүектәр менән бирергә мөмкин.\n600 грамм тауыҡ ите (һум ит), 1 йомортҡа, 2 киҫәк аҡ икмәк, ярты стакан һөт йәки һөт өҫтө, 100 грамм иретелгән сыр, 1 тырнаҡ һарымһаҡ, тәменсә тоҙ, борос, тәмләткестәр (мµшкәт сәтләүеге бик отошло), үҫемлек майы кәрәк.\nҺөткә йәки һөт өҫтөнә һалып икмәкте ебетергә. Тауыҡ итен, ебетелгән икмәкте ит турағыстан үткәрергә. Йомортҡа, иҙелгән йәки бик ваҡ итеп туралған һарымһаҡ, тоҙ, тәмләткестәр менән яҡшылап болғатырға.\nҠулдарҙы еүешләп, кәтлит эшләргә. Һәр кәтлиттең эсенә ярты балғалаҡ иретелгән сыр һалып ҡалдырырға.\nТабаны йылытып, кәтлиттәрҙе төшөрөргә. Артыҡ ҡалын булмаған кәтлиттәр 10 – 15 минутта бешеп сыға. Табынға быҡтырылған йәшелсә, дөгө бутҡаһы менән бирергә мөмкин.\nУртаса ҙурлыҡтағы 1 баш сәскәле кәбеҫтә, 2 йомортҡа, 30 миллилитр һөт (һөт булмаһа, һыу), 2 ҡалаҡ он, тәменсә тоҙ, борос, 1 киҫәк лимон йәки 1 балғалаҡ лимон һуты, 100 грамм шөкәрә кәрәк.\nКәбеҫтәне сәскәлектәргә бүлеп, һалҡын һыуға һалып бешерергә ҡуйырға. Тоҙ өҫтәргә. (Туңдырылған кәбеҫтә ҡулланғанда, уны иретеп тормай ғына ҡайнар һыуға һалырға). Бешергәндә һарғаймаһын өсөн 1 балғалаҡ лимон һуты йәки бер киҫәк лимон һалырға мөмкин. 10 минут самаһы талғын утта бешергәс, тишекле сүмескә һалып һыуын һарҡытырға ла һыуытырға.\nЙомортҡаларҙы һытып, һөт, он, тоҙ, борос һалып, яҡшылап болғатып, шыйыҡ ҡамыр әҙерләргә.\nШөкәрә онтағы булмаһа, 1-2 киҫәк аҡ икмәкте киптереп ҡырғыстан йәки ит турағыстан үткәрергә була.\nКәбеҫтә сәскәлектәрен берәмләп алып, шыйыҡ ҡамырға манып алырға ла шөкәрәлә әүәләргә. Шунан майы ҡыҙған табала алтынһыу төҫкә ингәнсе ҡыҙҙырып алырға.\nТабынға йылы килеш бирергә. Ҡаймаҡ, бәшмәкле йәки һөт өҫтөнән әҙерләнгән соустар менән тәҡдим итергә мөмкин.\nҠыҙҙырылған ризыҡты үҙ итмәүселәр икенсе ысул менән әҙерләй ала. Бешерелгән кәбеҫтәне майлы табаға һалырға. Йомортҡа, һөт өҫтө йәки һөт, ҡаймаҡ, тоҙ, боросто бергә ҡушып болғатып, кәбеҫтә өҫтөнә ҡойорға. Өҫтөнә шөкәрә онтағы һибергә. 200 градус эҫелектәге мейестә 10 минут, шулай уҡ шөкәрәһе алһыуланғансы тоторға.


«Киске Өфө» гәзитенең сайты - сәхифәнамә - 2014 - Мәҡәләләр\nБыл мәғлүмәттәр Мәскәүгә булған эш сәфәренән эйәреп ҡайтты. Күптән мейем лабиринттары араһында аҙашып йөрөй улар. Уйланырға ла форсат бирмәй, кем менәндер уртаҡлашҡанымды көткән мәғлүмәттәремде гәзит уҡыусыларға тәҡдим итергә баҙнат итәм. Мәҡәләм, телевидениела режиссер булып эшләүем сәбәпле, хис-тойғоға үтә наҡыҫ тойолор, бәлки. Унда геройҙарымды осратҡанда күҙемә салынған һәр бер осраҡлыҡ һәм осраҡһыҙлыҡтарҙы һүрәтләргә тырышасаҡмын. Ә һығымтаны, уҡыусым, үҙең яһарһың, тип өмөт итәм. Хыял ишеген эҙләүгә арнайым был һүҙ ебен.\nЙәшлек - үҙе тәүәккәллек\nКөҙгө командировкамдың тәүге көнө. Башҡорттарға хас һуҙылып сәй эсеүемде күргәс, Вәсил ағай Ханнановтың: "Мәскәүгә килгәндә ашауҙы онотоп торалар, бер секундты ла әрәм итергә ярамай", - тиеүе юл-гүр ғазабын тиҙ онотторҙо. Сикһеҙ киң Рәсәйебеҙҙең баш ҡалаһына килгәндә, уның оҫтаханаһына инеп сығырға ғәҙәтләнгәнмен. Йорттоң беренсе ҡатында Мәскәү скульпторы һындарға йән өрһә, Вәсил ағай уның икенсе ҡатында ижад итә. Семәрләп эшләнгән мөһабәт йортҡа ҡасандыр Пушкин үҙе килеп, тамаҡ ялғар булған, тиҙәр. Вәсил ағай стеналарҙы авангард стилендә үҙ ҡулы менән биҙәгән. Байлыҡ һәм муллыҡты символлаштырған һыйыр елене һындары, мөгөҙлө мал һүрәтләнгән картиналар, Ҡөрьәндең тәүге сүрәһе "Әл-Бәҡара" - бөтөн нәмә һыйыр тематикаһында. Рәссам ҡыҙыҡ күреп һөйләгәйне: кемдер уның ижады менән таныш булмаған саҡта уҡ: "Һеҙҙән һөт еҫе килә", - тигән. Ашарға ла онотоп, шиғыр һөйләй-һөйләй картина яҙа ул. Үҙе генә белгән ниндәйҙер аң етмәҫлек донъяла йәшәй Ханнанов, һине лә үҙ артынан эйәртә. Искәндәр улының талпынып-талпынып виолончель уйнаған моңдары ла килеп ҡушылһа, бөтөнләй башҡа, илаһи төҫтәргә мансылған икенсе киңлектәргә эләккәндәй хис итәһең үҙеңде... Мин рус һынлы сәнғәтенең Ер шарындағы иң ҙур коллекцияларының береһен үҙ күҙем менән күрергә, тип, Третьяков галереяһына ашыҡтым. Ҡәҙерләп төрөлгән ҡорот, ҡыҙыл эремсек тоҡсайҙарын эләктерергә лә онотманым. Мин уларҙы Лилиәгә тапшырырға тейешмен. Уның менән музейға бергәләшеп сәйәхәт ҡылырға һөйләштек тә инде.\nЛилиә М. - Чайковский исемендәге Мәскәү дәүләт консерваторияһы студенты, 23 йәштә. Сәнғәт белгесе һөнәрен үҙләштерә. Башҡорт һылыуҙарының бик һирәк осрай торған өлгөһө. Сыңлатып көлгәндә теҙелеп торған ап-аҡ ваҡ тештәрен күрһәткән алһыу иренле, бәләкәй генә битле, йылҡылдап торған тәрән шоколад төҫөндәге ҡуйы сәсле, осҡондары балҡып торған миндаль формаһындағы күҙле - нәзәкәтле, үтә һылыу ҡыҙ. Лилиәнең студент танытмаһы һәм зачеткаһына ярты хаҡҡа ике билет алып, Третьяков галереяһына үттек. Һәр картина тирәһендә туҡтай-туҡтай, юлдашым менән тормош мәғәнәһе хаҡында тәрән фәлсәфә ҡорҙоҡ. Сере менән дә уртаҡлашты Лилиә. Тәүге йылда әлеге уҡыу йортона инә алмаған икән. Әммә юғалып ҡалмаған, бер йыл әҙерләнеп, киләһе йылда көсөн һынап ҡараған. Икенсе барыуында ҙур ҡала баш эйгән нескә ҡыҙға: бөгөн Лилиә белем тәмен тойоп, ҡанатланып уҡып йөрөй. Хатта заманса бейеү, инглиз теле менән шөғөлләнеп, музыка мәктәбендә уҡытып, әҙерәк булһа ла аҡса эшләргә ваҡыт таба. Хыялыңды тормошҡа ашырыу бер ҡасан да һуң түгел, тиҙәр. Кавказ халҡының йоторҙай ҡараштарын йыйып, Мәскәүҙең үҙәк урамдары аша шаулап торған болғансыҡ метроға юлландыҡ. Тормош тәмен бөтөн йөрәге-тәне менән һеңдерергә ынтылған, ҡара күҙҙәрендә илаһи осҡондар уйнаған йәш ҡыҙ халыҡ менән шығырым тулы вагонға инеп китте. Әсәһе ебәргән ҡорот моҡсайы ғына күренеп ҡалды. Уны Мәскәүҙең үҙәгендә уранлашҡан консерваторияның дөйөм ятағы көтә.\nЭшемә ҡағылышы булмаған тәүге формаль түгел осрашыу ине был. Яҡты нур һибеп, осҡон булып тороп ҡалды хәтерҙә Лилиә. Хатта көнләшеп тә ҡуйҙым йәшлегенә. Йәш саҡта һәр нәмәне башлауы еңел тойола. Әсәйең күстәнәскә ҡорот һалып та ебәрһә, ҡанаттар тағы ла үҫкәндәй. Ә олоғая килә ҡайһы бер уйҙарың хыял ғына булып ҡала.\nТеләккә кәртәләр юҡ\n"Карамель", "Услышь мое сердце", "Немного не в себе", "Крем" кеүек билдәле сериалдар режиссеры Флүзә Фархшатова - "Профилдәр" тип исемләнгән тапшырыуымдың буласаҡ геройы. Интервью эшләгәндә уны эш мәлендә төшөрөү хаҡында һөйләшеп ҡуйғайным. Ниһайәт, ярты йыл көтөүем, интернет аша уны бимазалауҙарым бушҡа китмәне.\nЛубянка майҙаны. Ҡыҙыл кирбестән төҙөлгән ошо боронғо биналарҙың береһендә кино төшөрөлөргә тейеш. ПТС - күсмә телевизион станция машиналарын күреп ҡалыу менән операторым менән унан һуҙылып киткән сымдар буйынса юлландыҡ. Улар беҙҙе икенсе ҡатҡа алып менде. Бында аппаратура тағы ла күберәк булып сыҡты. Тирә-яҡта кабелдәргә уралып, костюм, декорация менән ҡапсыҡтар тәгәрәп ята, шау-гөр килеп халыҡ йүгерешә. Ҡайҙандыр яңғыраған "Камера! Мотор!" тиеү менән уларҙың барыһы ла туҡтап, тын да алмай ҡатып ҡала. Был мауыҡтырғыс мәхшәр араһында Флүзәне күреп ҡалам. Яҡынлашыуы ла ҡурҡыныс, янында ғәйепле йөҙ менән торған ҡыҙсыҡ ниндәйҙер хилафлыҡ ҡылған, күрәһең. Әһә, киноға төшөр алдынан кәрәкле ойоҡ әҙерләмәгән икән. Режиссер костюм буйынса рәссамға шелтә яһай була, тимәк. Ул арала Флүзә аптырап тормай, ботинкаларын ситкә ырғытып, үҙенең ойоҡтарын актерға һона, бирелеп уға ролен аңлата башлай. "Режиссерыбыҙ шәп кеше, ҡәтғи, әммә асыулана белмәй", - тип йылмайып, ҡаҙаҡҡа оҡшаған егет беҙгә күҙ ҡыҫып китә.\nФильм төшөрөү майҙансығын үҙ күҙең менән күреү - уникаль мөмкинлек. Ул телевидениенан ҡырҡа айырыла. Режиссер кино төшөрөү барышын мониторҙар аша күҙәтеп, "плейбэкта" - ситтә ултыра. Ҡолаҡсындар һәм рация аша бригадаға команда биреп, эш барышы менән етәкселек итә. Янында ярҙамсыһы дублдәрҙе яҙып, ә тауыш режиссеры тауыш кимәлен тикшереп бара. Бер эпизод төшөрөлөү менән, улар бар аппаратура менән икенсе сәхнәгә күсә. Майҙансыҡтар иртән иртүк әҙерләнә. Минең күҙ алдымда ғына табип кабинеты һәм йоҡо бүлмәһендәге диалогтар төшөрөлдө.\nОфис декорацияларына күсеү мәлендә микрофоным менән Флүзә янына ашыҡтым. "Сериал төшөрөү - конвейер һымаҡ икән. Завод эшен хәтерләткән был эштә ижадҡа урын ҡаламы?" - режиссерға баянан бирле борсоған һорауымды бирәм. "Ысынлап та, ҡәтғи график буйынса эшләйбеҙ, көнөнә билдәле бер план үтәйбеҙ. Әммә ижадһыҙ мөмкин түгел. Киноның һәр кадрын алдан уҡ ҡағыҙға төшөрәһең. Режиссер - монитор ҡаршыһына ултырғанда, оператор - камера артына баҫҡанда нимәне һәм нисек төшөрәсәген алдан белә", - ти Флүзә. Тормоштоң әлеге этабында Флүзә өсөн сериал төшөрөү - тик аҡса эшләү генә. Ул киләсәктә ҙур экрандарға сығыр тәрән мәғәнәле фильм эшләү тураһында хыяллана. Башҡорт киноһы тураһында айырыуса әсенеп һөйләне ул. "Өфөмә ҡайтып ижад итер инем", - тиеүе аптырата төштө. Халҡы, уның киләсәге Мәскәүҙең ҡайнап торған тормошона ҡарағанда Флүзәне нығыраҡ борсой. Биҙәнеп, кейемдәрен алмаштырып, гримерканан актриса килеп сыҡты. Миңә бүленгән ун биш минут үтеп китте, тигән һүҙ. Яңынан "Камера! Мотор!" командалары ишетелә башланы. Операторым менән аяҡ осона баҫып ҡына сығып китәбеҙ.\nЭлектрон йә ҡағыҙ китаптарға, гәзит-журналдарға тексәйгән, таушалған һоро кейемдәргә төрөнгән ғәмһеҙ йөҙҙәргә ҡарап, метроның ҡолаҡ ярғыс тауышына битемде сирып, вагонда китеп барам. Уйҙарымда - Флүзә. Көн дә иртән һәм кисен ике сәғәт ғүмерен ошо вагонда һелкенеп үткәрә ул. Бөтөн мәскәүҙәр ише, йә сценарийҙы уҡып, йә буласаҡ киноны башында ҡат-ҡат әйләндереп баралыр. Ошондай тормошта йәшәр өсөн ул ике йыл рәттән ВГИК-ҡа ҡабул итеү имтихандарына килә, билдәле Рәсәй режиссерҙарының ассистенты булып эшләй. Эйе, белем дә, бөйөклөк тә еңел бирелмәй. Әйткәндәй, Мәскәүгә йәш ҡыҙсыҡ булып килмәй Флүзә. Рәссам белеме булған, Рияз Исхаҡов менән клиптар сығарып өлгөргән тәжрибәле режиссер булып килә. Тимәк, нисә йәштә булыуың мөһим түгел, күрәһең, теләгеңдең ни тиклем көслө булыуы мөһим... "Киләһе туҡталыш-"Охотный ряд" - дикторҙың яғымлы тауышы ишетелә. Был туҡталышта тағы бер Лилиә менән осрашырға һүҙ ҡуйышҡанмын...\nҮҙеңде тап - бәхет һине табыр\n"Бриош" француз күмәсе янына, осһоҙораҡ булһын, тип, эсергә 35 һумға йылы һөт алдым. 140 һумлыҡ усҡа һыймалы шоколад, ҡуйыртылған һөт менән буялған, ауыҙҙа иреп торор татлы йомроҡасты әкрен генә ашай-ашай, Лилиә менән өҫтәл артында ултырабыҙ. Мәскәүҙә һәр ерҙә wi-fi бар. Планшеткаң булһа, интернетһыҙ ҡалмаясаҡһың. Мәскәүҙә күп мәсьәлә интернет аша хәл ителә. Эш табам, тиһәң дә, тәүҙә электрон резюмеңды ебәрергә кәрәк. Әлбиттә, танышлыҡ аша урынлашыу булмаған урын юҡтыр, әммә резюме төшөнсәһе был ҙур ҡалала күҙ буяу өсөн генә түгел.\n- Метрола китеп барғанда шылтыраттылар: "Маяковская" станцияһына килә алаһығыҙмы?" Нимә яуапларға белмәй торған арала дикторҙың "Киләһе станция -"Маяковская" тигәнен ишетеп, "Эйе!" тип әйтеүемде һиҙмәй ҙә ҡалам. Ике сәғәттән Мәскәү банктарының береһендә эш контрактына ҡултамға ҡуйып ултыра инем. Бөрөлә эшләгәндә күп тәжрибә туплағандай, банк системаһының бар үҙенсәлектәрен төшөнгәндәй тоя инем. Бәхеткә түҙеп ҡара, тиеүҙәре дөрөҫ икән. Тик торғанда, 32 йәш тула тигәндә, Мәскәүгә сығып китеп, яңы тормош башларға булдым, - тип үҙенең тарихын һөйләй Лилиә. Ябай ғына итеп кейенгән, сәсен йыйған, биҙәнмәгән, ихлас йылмайғанда күҙҙәре тирәһендә ҡояш нурҙары шикелле һырҙар һуҙылып китә. Ысынын әйткәндә, ҡаршымда ултырған был ҡыҙҙы абруйлы банк хеҙмәткәре тимәҫһең дә.\n- Мәскәү өлкәһенә ҡараған Подольск ҡалаһында бүлмә таптым, - ти Лилиә. - Эш урынымдан алыҫ. Иртәнге 9-ҙа эштә ултырыр өсөн иң тәүге 6-лағы электричкала, унан 40 минут тирәһе метрола килергә тура килә ине. Йәшәгән бүлмәм - буп-буш. Тын менән тултырылған матрас һатып алдым. Интернет ҡиммәт: нетбугымдан көн дә бер үк фильм ҡарап, ҡай саҡ артыҡ арыуҙан ашамайынса ла йоҡларға ята инем. Йәшәү шарттарына ҡул ғына һелтәр инем, күрәһеләрем алда булған икән. Мәскәү халҡы башҡорт халҡы түгел: алдашырға ғына торалар. Банктың кредит бүлексәһендәмен, алдаҡсыларҙың ниндәйе менән эш итергә тура килмәй. Бөрөлә эшләгән сағымда һәр клиентым менән танышып, дуҫлашып бөткәйнем. Бында һине нисек мыҫҡыл итергә белмәй аҙапланалар, - тип әсенә ҡыҙ.\nМәскәүгә китергәме-юҡмы, тип аптырап йөрөгәндә, күрәҙәсегә лә барып килә Лилиә. Ул ҡатындың "ярты йыл түҙһәң, уңырһың" тигәненә ышанып, ҙур ҡалаға сығып китә. Яңы тормош башлауына әле ни бары дүрт ай. "Тағы ике ай теш ҡыҫырға", тип күҙҙәре тирәһендәге ҡояш һыр-нурҙарын уйнатып, йылмая үҙе.\nМине һаман да, хыял өсөн йәш ҡаршылыҡ була аламы, тигән һорау борсой. Лилиә бит аптырап тормаған, нисек кенә булмаһын, өсөнсө тиҫтәһен ваҡлағанда тормошон ҡырҡа үҙгәртергә булған. Ә Мәскәү тураһында хыялланды микән ул берәй ҡасан? Әллә яңғыҙлыҡ үҙәгенә үттеме икән? Ҙур ҡала яулауы бәхет түгел, ул ҡалала үҙеңде, тормош мәғәнәһен, икенсе яртыңды табыу - бына бәхеттер ул. Нисек кенә булмаһын, тормош мәғәнәһе - нәҫел ҡалдырыуҙа, бигерәк тә ҡатын-ҡыҙ өсөн. Ялтыр машинанан төшөп, ялтыр ресторанда ялтыр кейемдәрҙә яңғыҙлыҡтан ҡалтырап ултырыр өсөн килмәгәндер бит Лилиә Мәскәүгә...\nЯҙылған: 09.06.14 | Ҡаралған: 1361


Туймазы ҡалаһының 5-се урта мәктәбендә суд ҡарары буйынса ете кабинетта уҡытыу эштәре туҡтатылған\nБөгөн 80-дән ашыу бала икенсе сменала белем алырға мәжбүр. Мәғариф усағын төҙөкләндереү проекты күптән күтәрелә, ләкин тиҫтәләп йыл бойомға ашмай.\n11 / 12 / 2017 208\nБер фатир, ике хужа\nӨфөлә өс бүлмәле торлаҡ өсөн низағ бара. Сергей Герасимчук фатирҙа 20 йылға яҡын көн иткән һәм хаҡы күптән түләнгән тип иҫбатлай. Ә бына документтар буйынса күсемһеҙ милектең хужаһы бөтөнләй икенсе кеше. Иң аптыратҡаны улар икәүһе лә баптист хәрәкәте ағзалары. Баптист ағымын Башҡортостанға 90-сы йылдарҙа америкалылар алып килә. Һуңғараҡ миссионерҙарҙы илдәренә ҡыуып ҡайтарала, әммә уларҙың ойошмаһы ҡала. Һәм тап ошо хәрәкәткә, уның ағзаларына табыныу Сергей Герасимчук ғаиләһен урамда ҡалдыра ла инде.\n11 / 12 / 2017 246\nАйыҡ тормош өсөн!\nӘлшәй районының Раевка ҡасабаһында йәшәүсе Татьяна Гридина юл сатында эшләп килгән кафеһында спиртлы эсемлек, тәмәке һатыуҙан баш тартҡан. Шәхси эшҡыуарҙың был ҡарарын башта сәйерһенеп ҡабул итһәләр, бөгөн кафе күптәрҙең яратҡан урынына әйләнгән. Бында һатып алыусыларға ауыл ерендә етештерелгән сифатлы ризыҡтар тәҡдим ителә. Тап шуғалыр ҙа өс йыл эсендә эшҡыуарҙың даими клиенттары барлыҡҡа килгән.\n11 / 12 / 2017 235\nСтеналағы үңәҙ бәшмәге һәм ҡыйыҡтан һыу ағып тороуы Туймазы районының 2-се мәктәбендә енәйәт эше ҡуҙғатыуҙа сәбәпсе булған\nТикшереү һөҙөмтәләре күрһәтеүенсә, Новотроицк ауылында 400-ҙән ашыу бала етәкселәрҙең үҙ эшенә һалҡын ҡарауы һөҙөмтәһендә авария хәлендәге бинала уҡыған. Бер йыл элек мәктәптең ҡыйығына капиталь ремонт үткәрелгән. Шуға ҡарамаҫтан ямғыр ваҡытында түбәнән һыу ағып торған. Осраҡ буйынса әле ғәйеплеләрҙе асыҡлау бара, шулай уҡ бер нисә экспертиза тәғәйенләнгән.\n11 / 12 / 2017 164\n11 / 12 / 2017 203\nАҙнаның тәүге яртыһында республикала көндөң һыуыныуы, һуңынан бер аҙ йылыныуы көтөлә\nШаршамбынан һауа торошо көндөҙ 4-9, урыны менән 14 градусҡа тиклем һыуыта. Төндә аяҙайтҡанда 14-19 градусҡаса һалҡын булыр тип күҙаллана. Яуым-төшөм әллә ни көтөлмәй, урыны менән бер аҙ ҡар яуыуы ихтимал.\nДОНЪЯ ЯҢЫЛЫҠТАРЫ - 11.12.2017\nВладимир Путин Рәсәй ғәскәрҙәрен Сүриәнән сығарырға ҡушты. Был турала ул Хмеймимдағы хәрби базаға сәфәре барышында белдерҙе. Авиабазала дәүләт башлығын урындағы президент Бәшәр Асад менән оборона министры Сергей Шойгу ҡаршы алды. Владимир Путин террорсыларҙы тар-мар итеүҙә ҡатнашыусы Рәсәй хәрбиҙәренә оло рәхмәтен еткерҙе. Ҡайһы бер мәғлүмәттәр буйынса, ике йылда улар 32 меңдән ашыу боевикты юҡ иткән.\n11 / 12 / 2017 170\nИшембай ҡыҙы Ләйсән Ғәлимова «Йәшлек-шоу-2017» фестиваленең Гран-приһын яуланы\nБыйыл 25-се тапҡыр ойошторолған йыр-моң байрамы башҡорт эстрадаһында үҙенең тәүге аҙымдарын яһаусы бик күп башҡарыусыларға ҙур сәхнәгә сығырға ярҙам итте. Юбилей фестивалендә тиҫтәнән ашыу йәш ҡатнашыусы өр-яңы йырҙарын тәҡдим итте.\n11 / 12 / 2017 237\nҮткән тәүлектә республика юлдарында һигеҙ автомобиль аварияһы теркәлгән\nУнда бер кешенең ғүмере өҙөлгән, ете кеше йәрәхәтләнгән. Тәүлек эсендә Юл хәүефһеҙлеге дәүләт инспекцияһы хеҙмәткәрҙәре водителдәр тарафынан 2800 тапҡыр юл ҡағиҙәләрен боҙоу осрағын асыҡлаған. 77 автоһәүәҫкәр рулгә спиртлы эсемлек ҡулланғаны өсөн тотҡарланған.\n11 / 12 / 2017 250\n«Юлдаш Plus» йәштәр интернет-радиоһы йыл дауамында барған хит-парадҡа йомғаҡ яһаны\nКонцерт-дискотека 9 декабрҙә «Өфө уттары» күңел асыу комплексында үтте.\n11 / 12 / 2017 169\n11 / 12 / 2017 205\nСтуденттар араһында сәйәси дебаттар\nБаш ҡаланың юғары уҡыу йорттарында һәм республика филиалдарында белем алыусы йәштәр һүҙ көрәштереүҙә ярышты.\nУҙған ял көндәрендә Пермдә милли көрәш буйынса Рәсәй чемпионаты үтте\nЯрышта илдең 30 төбәгенән 160 спортсы бил алышты. Башҡортостан йыйылма командаһы был юлы үҙенең иң көслө спортсылары менән сығыш яһай алманы. Сөнки бер нисә тапҡыр ил чемпионы исемен яулаған Альберт Рәхмәтуллин хәҙер икенсе төбәк өсөн сығыш яһаһа, Артур Зөлҡәрнәев бөтөнләй ярыштарҙан ситтә ҡалды.\n11 / 12 / 2017 206\nӨфөлә шыршы баҙарҙары ай аҙағына тиклем дауам итә\nБаш ҡалала йәшел ҡупшыҡайҙарҙы 100 -гә яҡын майҙанда һатып алырға мөмкин. Ҡала хакимиәте эшҡыуарҙар өсөн сауҙа урындарын билдәләгән. Ҙур сауҙа үҙәктәрендә һәм урамдарҙа 92 баҙар эшләйәсәк.\n11 / 12 / 2017 216\nБашҡорт халыҡ эпостары мәңгеләштерелә\nРеспублика халыҡ ижады үҙәге Мәҙәниәт министрлығының берлектәге проекты сиктәрендә башҡорт сәсәндәре традицияһын дауам итеүселәр эпостарҙан өҙөктәр башҡара. Был проектта башҡорт ауыҙ-тел ижадының ҡомартҡыһы «Урал батыр» эпосына ла ҙур урын бирелә.\n11 / 12 / 2017 195\n11 / 12 / 2017 172\nАҘНА ЯҢЫЛЫҠТАРЫ. Өфөнөң Көнсығыш ҡапҡаһы 2018 йылда төҙөлә башланыуы ихтимал\nБыл турала Рөстәм Хәмитов Рәсәй Хөкүмәте рәйесе Дмитрий Медведев менән осрашыуҙан һуң белдерҙе. Эшсе осрашыу Мәскәүҙә уҙған «Рәсәй транспорты» халыҡ-ара форумы сиктәрендә үтте.\n10 / 12 / 2017 235\nАҘНА ЯҢЫЛЫҠТАРЫ. Төбәктәрҙә коррупцияға ҡаршы дәүләт сәйәсәтен камиллаштырыу мотлаҡ\nСөнки урындағы үҙидара хеҙмәткәрҙәре араһында хөкөм ителеүселәр ҙә бар. Был турала Рәсәй Президентының Волга буйы федераль округындағы тулы хоҡуҡлы вәкиле Михаил Бабич Өфөлә, закондар сығарыу органдары ассоциацияһы ултырышында белдерҙе.\n10 / 12 / 2017 250\n10 / 12 / 2017 193\nСтраницы: 1 2 3 4 5 ... 728 След.


Республиканың Ғәҙәттән тыш хәлдәр министрлығы хәүефле һауа шарттары тураһында иҫкәртә // Йәмғиәт | новости башинформ.рф\n15:01, 25 января 2021 Йәмғиәт\nРеспубликаның Ғәҙәттән тыш хәлдәр министрлығы хәүефле һауа шарттары тураһында иҫкәртә Фото: Ксения Калинина\nБашҡортостандың Ғәҙәттән тыш хәлдәр министрлығы республикала йәшәүселәрҙе хәүефле һауа шарттары: боҙлауыҡ һәм томан тураһында иҫкәртә. Синоптиктар мәғлүмәте буйынса, 25 ғинуарҙа киске сәғәт 8-ҙән 26 ғинуар киске 8-гә тиклем аяҙлы-болотло һауа торошо көтөлә. Урыны менән бер аҙ ҡар, ямғыр, боҙлауыҡ, томан. Ел көньяҡтан секундына 5-10 метр. Һауа температураһы төндә -3,-8, аяҙытҡанда -13, көндөҙ 0,-5 градус. Юлдарҙың айырым участкаларында томан ваҡытында күреү мөмкинлеге 500 метрҙан кәмей.\nӨфөлә көндөң аяҙлы-болотло булыуы фаразлана. Урыны менән бер ҡар, ямғыр, боҙлауыҡ, томан. Ел көньяҡтан секундына 5-10 метр. Һауа температураһы төндә -3,-5, көндөҙ -1,-3 градус була.\nТеги: Башҡортостан Республикаһының Ғәҙәттән тәш хәлдәр министрлығы


Тәү тарихы. VI быуатҮҙгәртергә\nКавказ тауы аръяғына һәм Ҡара диңгеҙ буйына баҫҡынсылыҡ (экспансия). VII быуатҮҙгәртергә\nҒәрәптәр менән һуғыш. VIII быуатҮҙгәртергә\nВизантия менән мөнәсәбәттәре. VIII быуатҮҙгәртергә\nХазар ҡағанаты осоронда башҡорттарҙың ислам динен ҡабул итеүеҮҙгәртергә\nИудаизмды ҡабул итеү һәм Боланиҙар династияһының күтәрелеүе. VIII быуат уртаһы — IX быуат башыҮҙгәртергә\nҠағанат IX быуаттаҮҙгәртергә\nҠағанаттың ҡолатылыуы. X быуатҮҙгәртергә\nХазария тураһында һуңғы тапҡыр телгә алыу. XI—XII быуаттарҮҙгәртергә\nХазарияла үҙ тимер аҡсаһын да сүкегәндәр, даими булғанмы был процесс, һорау асыҡ ҡала. Хазар Дон буйы территорияһында «хазарҙар ере» тип яҙылған ғәрәп дирһәмдәренә оҡшаған тәңкәләр серияһы табылған. Бер нисә тәңкә IX б. 2-се яртыһы — X б. башына, ҡалғандары IX б. 30-сы йылдарына ҡарай.Швецияның Готланд утрауындағы Спиллингс биҫтәһендә табылған «Мөхәммәт — Алла илсеһе» тиер урынға «Муса — Алла илсеһе» тип яҙылған биш дирһәм шул уҡ дәүергә тура килә.\nХазар хакимдарының теҙмәһеҮҙгәртергә\nПоследний раз редактировалась 29 август 2021 в 16:35


Последние публикации на сайте » Страница 13 » "Йәшлек" гәзите\nГазета "Йәшлек" » Последние публикации на сайте » Страница 13\nЯңылыҡтар таҫмаһы // 20-08-2018, 11:53\nХөрмәтле мосолман ҡәрҙәштәр! 16 августа Баймаҡ районы Өмөтбай ауылынан ҡорбанға тип махсус аҫыралған 5 тәкә юғалды. Уларҙы ҡорбанға тип Өфө ҡалаһына оҙатҡандар. Береһе аҡ, береһе аҡлы- ҡаралы, өсәүһе ҡара. Бөтә тәкәләрҙең дә уң ҡолаҡтарында инәүе бар - ҡолаҡтары уйып алынған. Изге ниәт менән ҡорбан салыусылар тәкә һатып алғанда иғтибарлы булығыҙ!...\nЮғалттым мин һине ғүмерлеккә\nӘҙәбиәт / Шиғырҙар // 20-08-2018, 06:00\nЮлдарыбыҙ тағы айрылды.\nТаш ҡаялай ғорур йөрәгемдең\nПар ҡанаты кинәт ҡайрылды.\nҮкенмәйем, ҡара күҙҙәреңдең\nКүрмәһәмдә шатлыҡ һирпкәнен.\nӘрней бары, йәрәхәтле күңел\nИҫкә төшһә гүзәл үткәнем.\nҮкенмәйем, атыр таңдарыбыҙ\nАтмайынса тороп ҡалғанға.\nҺыҡранмайым, нескә күңелемә\nУңалмаҫлыҡ яра һалғанға.\nҮкенмәйем, ә шулайҙа ауыр\nМәңгелеккә һине юғалтыу.\nҮкенһәмдә, илап үтенһәмдә\nҮткәндәргә юҡтыр, тим, ҡайтыу.\nСәлимә Барлыбаева (Иҫәндәүләтова)...\nӘҙәбиәт / Юмор // 19-08-2018, 07:00\nӘхтәриев улын бик һәләтле бала тип уйлай, шуға күрә уҡыуҙа насар өлгәшеүен ялҡаулығынан күрә. Ул уға өгөт-нәсихәт тә биреп, һуғып та ҡараны, тик файҙаһы теймәне. Бала һаман «икеле»ләр ташый, «өслө» һирәк эләгә. «Үҫкәс, был белемең менән урам һепереүсе булаһың бит!» – тип йыш ҡына шелтәләй уны Әхтәриев. «Урам һеперергә лә кеше кәрәк», – тип яуап бирә улы.\nБына шул бала бер көндө, географиянан «бишле» алдым, тимәһенме?! Атаһының шатланғаны!...\nНовости / Сәйәсәт // 18-08-2018, 10:06\nВ городе Октябрьском прошел Республиканский форум партийных проектов. Мероприятие собрало около 150 участников, приехавших из более чем 40 городов и районов Башкортостана. В работе дискуссионных площадок и пленарного заседания приняли участие депутаты Госсобрания Башкортостана.\nИке Бабичлы ғаилә\nНовости / Мәҙәниәт // 18-08-2018, 07:00\nИке музыкант, Шәйехзада Бабич исемендәге республика дәүләт йәштәр премияһының ике лауреаты, ике Ғафаров. Ике дәүер, башҡорт музыка сәнғәтенә һөйөү менән типкән ике йөрәк. Был һөйөү тәрбиәнән киләме әллә гендарҙа бармы? Атай кеше улына талапсан булырға тейешме? Ошо хаҡта 1990 йылдарҙа “Ант” төркөмөн ойоштороп, ҙур популярлыҡ яулаған, Башҡортостандың атҡаҙанған артисы Алмас ҒАФАРОВТЫҢ улы Искәндәр менән әңгәмә ҡорҙоҡ....\nЯңылыҡтар таҫмаһы // 17-08-2018, 12:11\nРеспубликаның йөҙ йыллығына йөҙ объекттың берәүһе төҙөлөп, бөгөн файҙаланыуға тапшырылды. Нуриман районының Иҫке күл ауылында социаль-мәҙәни үҙәк асыу күренештәре.\n(Ни өсөн клуб тип яҙҙыҡ - халыҡ барыбер "клуб" тип әйтәсәк)...\nНовости / Һаулыҡ һаҡлау // 17-08-2018, 06:30\nТол ҡалғас, төшөнкөлөккә бирелдем. Балалар үҫеп таралышҡайны, яңғыҙлыҡ үҙәккә үтте, ҡулға эш барманы. Ҡайғы артынса сирҙәр ҙә оҙаҡ көттөрмәне. Хәлһеҙлек, йоҡоһоҙлоҡ йонсотто, аяҡтар ҡалтырап, баш әйләнеп ыҙаландым. Укол алған булам да, уныһының файҙаһы оҙаҡҡа етмәй. Бер көн оло йәштәге уҡытыусыларҙың кис һайын саңғы таяҡтары тотоп атлап йөрөүенә иғтибар иттем. Ҡыҙығып, күрше ҡатындарға, әйҙә, беҙ ҙә шулай йөрөйөк, тигәйнем, риза булдылар. Өсәүләп шулай көн һайын йөрөргә сыға башланыҡ. Таяҡһыҙ ғына булһа ла. Бер-ике аҙнанан ике күрше лә йөрөүҙе ташланы: береһе мәшәҡәттәрҙең күплегенә зарланды, икенсеһе, барыбер файҙаһы юҡ, тине. Ә мин, бер нәмәгә ҡарамаҫтан, кис һайын йөрөнөм дә йөрөнөм. Шәп-шәп атлап сығып китәм дә, яй атлауға күсәм, шунан тағы шәбәйгән булам. Файҙаһы бер ай тигәндә беленде: йоҡом рәтләнде, аяҡтарым нығынды, баш ауыртыуы күпкә кәмене, кәйефем күтәрелде. Бынан тыш, хәҙер иртән торғас та ике сынаяҡ һыу эсәм. Бының да файҙаһы бар. Һаулыҡты өлкәнәйгәс тә нығытып була, үҙеңә тотоноу ғына көс икән.\nЯҡшы кешеләр унда ла кәрәк шул...\nЯңылыҡтар таҫмаһы // 16-08-2018, 14:38\nКисә тағы бер йән әрнеткес хәбәр алдыҡ – Рәшиҙә Махийәнова апай мәрхүм булған. Инде рәхәтләнеп йәшәй башлайым, ғаиләмә, балаларыма үҙемде арнайым, тип ҡайтҡайны ул редакциябыҙҙан пенсияға сыҡҡас. Ни хәл итәһең, замандың мәкерле сире берәүҙе лә аямай шул. “Ейәнсура таңдары”, “Киске Өфө”, “Йәшлек”, “Башҡортостан” гәзиттәрендә эшләгән Рәшиҙә Йәнсур ҡыҙы үҙен һәр ваҡыт яҡшы журналист, хәстәрлекле коллега, ғаилә усағын һаҡлаусы ӘСӘ булараҡ танытты. Беҙҙе, йәш журналистарҙы, һәр саҡ ҡурсаланы, эш тәжрибәһе менән бүлеште. Районға командировкаға ҡайтҡанда төплө кәңәштәре менән ярҙам итте. Уның менән бергә эшләү тик яҡшы яҡтан ғына күңелгә уйылып ҡалған.\nЯман сиргә тарығас, бирешмәне, бар көсөн һалып йәшәргә тырышты. Ауыр ваҡытта уға матди яҡтан ярҙам ҡулы һуҙған “Йәшлек” гәзите хәбәрселәренә, Рәсәй журналистар союзына рәхмәт. Тик кеше ғүмерен аҡсаға һатып алып булһасы... Рәшиҙә апайҙың ғаиләһенең, туғандарының ҡайғыһын уртаҡлашам. Ауыр тупрағың еңел булһын. Беҙ һеҙҙе онотмаҫбыҙ....\nЯңылыҡтар таҫмаһы / Объявления // 16-08-2018, 07:00\nЭҫе көндә гел генә һыу йә сәй эсеп йөрөп булмай ҙа инде. Ҡымыҙы ла һәр кемгә тәтемәй. Шуға ла ҡул аҫтындағы емеш-еләктән компот, морс эшләргә була. Түбәндә лимон менән бөтнөктән (мята) ябай ғына эсемлек.\nҺигеҙ порцияға иҫәпләнгән лимонад өсөн ни бары ике лимон, алты ботаҡ бөтнөк, 125 грамм шәкәр, 2,5 литр һыу кәрәк. Лимондың һутын һығабыҙ. Әсе емештең ҡалғанын һәм япраҡтарын өҙгөләп бөтнөктө һыулы кәстрүлгә һалып, өс минут ҡайнатабыҙ. Шәкәр ҡушып болғағандан һуң, уттан алып һыуытабыҙ. Тамам һыуығас ҡына һөҙәбеҙ. Шунан лимон һутын ҡушып, йәнә болғайбыҙ. Лимонад әҙер! Теләгәнсә бал ҡушырға ла була. Эҫе көндә үҙең эшләгән һыуыҡ ҡына лимонад хәтәр тәмле....\nАртҡа 1 ... 9 10 11 12 13 14 15 16 17 ... 1404 Алға


Рәсәйҙәге иң ҙур атвобус етештереү заводтарының береһе Башҡортостанда | ГТРК «Башкортостан» — Новости Уфы и РБ\nРәсәйҙәге иң ҙур атвобус етештереү заводтарының береһе – Нефаз заводы 4-се быуын автобусын һәм яңы электробус сығара башлаясаҡ. 75 автобустан торған тәүге партия футбол буйынса донъя чемпионаты алдынан Дондағы Ростов ҡалаһына оҙатылды. Рәфис Әнүәров был заводта 15 йылдан ашыу эшләй. Үҙ тәжрибәһендә ул меңдән ашыу автобус йыйыуға үҙ өлөшөн индергән. Бөгөн уның бригадаһы “НефАЗ” заводының яңы – 4-се кузовтағы автобусын ҡора. Яңы быуын автобусы менән берлектә Нефтекама заводы шулай уҡ заманса электробус эшләй. Һуңғы йылдарҙа донъя баҙарында ҙур үҫеш алған был төр транспортына ихтыяж йылдан-йыл арта. Беренсенән ул экологик яҡтан таҙа, икенсенән иҡтисади яҡтан отошло. Хәҙер Нефтекама заводы яңы электробустарҙы Рәсәй һәм күрше ил ҡулланыусыларына тәҡдим итергә йыйына. Әле НефАЗ заводы Мәскәүгә оҙатыу өсөн беренсе партия электробустарын йыя. 2016 йылға тиклем НефАЗ заводы автобус өсөн шассины күрше Татарстандан һатып алһа, хәҙер үҙҙәре эшләй. Был иһә аҡсаны һәм ваҡытты сарыф итмәҫкә ярҙам итә. Завод хеҙмәткәрҙәре әйтеүенсә, бер автобусты тулыһынса ҡороу өсөн яҡынса 10 көн ваҡыт кәрәк. Нефаз заводының был цехында буласаҡ автобустың нигеҙе һалына. Тиҙҙән ошондай шассиға салон ҡуйыласаҡ. Һуңынан ул ултырғыс, ишек, тәҙрә, төрлө электр ҡорамалдары менән йыһазландырыласаҡ. Һәм 4-5 көндән автобус файҙаланыуға тапшырыласаҡ. Бөгөн предприятие Рәсәй пассажирҙар автобусы баҙарының яҡынса 30 процентын биләй. Йылына улар төрлө модификациялағы меңдән ашыу автобустар сығара. Дөйөм алғанда “НефАЗ” автобустары әле Рәсәйҙең 65 төбәгендә пссажирҙар йөрөтә.


Өфө ҡала Советы депутаттары ҡала бюджетына үҙгәрештәр индерергә планлаштыра // Йәмғиәт | новости башинформ.рф\nӨфө ҡала Советы депутаттары ҡала бюджетына үҙгәрештәр индерергә планлаштыра\n15:24, 28 августа 2015 Йәмғиәт\nӨФӨ, 2015 йыл, 28 август. /«Башинформ» мәғлүмәт агентлығы, Розалиә Вәлиева/.\n31 августа үтәсәк ҡала Советының сираттағы ултырышында депутаттар ҡала бюджетына үҙгәрештәр индерергә һәм Максимовка биҫтәһендә территориаль йәмәғәт үҙидараһын булдырыу тураһында мәсьәләне ҡарарға планлаштыра.\nҠала Советының матбуғат хеҙмәтенән хәбәр итеүҙәренсә, шулай уҡ Өфөгә ингән саҡта Ағиҙел йылғаһы аша яңы автомобиль күпере һәм Совет районында яңы торлаҡ төҙөү проекттары буйынса асыҡ тыңлауҙар тәғәйенләнәсәк.\nБынан тыш, депутаттар ҡала Советының бюджет, финанстар һәм һалымдар буйынса даими комиссияһының составын үҙгәртергә, Өфө хакимиәте һәм райондарының структур бүлектәре тураһында положениеға үҙгәрештәр индерергә ниәтләй.\nУлтырыш Октябрь проспекты, 120 адресы буйынса иртәнге сәғәт 10-да башлана.\nТеги: ҡала советы,бюджет


Өфөлә Euromoney Халыҡ-ара инвестиция форумы бара // Иҡтисад | новости башинформ.рф\nӨфөлә Euromoney Халыҡ-ара инвестиция форумы бара\n12:23, 8 апреля 2014 Иҡтисад\nEuromoney II Халыҡ-ара инвестиция форумы Өфөлә бара.\nКонференция глобаль, федераль һәм төбәк инвестиция мөхитенә һәм Башҡортостан, тотош Рәсәй өсөн көнүҙәк булған мөһим структура мәсьәләләренә арналған. Ҡуйылған маҡсаттар буйынса Euromoney ҡатнашыусылары кәңәштәр әҙерләйәсәк.\n— Standard & Poor's халыҡ-ара рейтинг агентлығы баһалауы буйынса, Башҡортостан сығымдар өлкәһендә консерватив республика булараҡ һүрәтләнә, — тине Euromoney Institutional Investor PLC башҡарма директоры Нил Осборн. — Агентлыҡ республикала киләсәктә лә сығымдар өҫтөндә иғтибарлы контроль сәйәсәте алып барыласағына һәм иҡтисади үҫештең дауам итеүенә ышана. Башҡортостан – үҙенең әүҙем иҡтисади сәйәсәте менән билдәле, Рәсәйҙең иң мөһим төбәктәренең береһе, ул инвесторҙар килһен өсөн стимул яһай, бәләкәй һәм урта бизнес үҫешен дәртләндерә, яңы мөмкинлектәр тыуҙыра.\nБашҡортостан Республикаһы Хөкүмәте Премьер-министрының беренсе урынбаҫары Рөстәм Мәрҙәнов, Euromoney — республикала тормошҡа ашырырға күҙалланған йәки әле бойомға ашырылған, проекттарҙың потенциаль инвесторҙары алдында презентация өсөн майҙансыҡ, тип билдәләне. Улар иҫәбендә Рөстәм Мәрҙәнов дәүләт-шәхси уҙаҡташлыҡтың бер нисә инфраструктура проектын атаны, миҫалға, федераль әһәмиәттәге М-5 «Урал» трассаһына Өфөнән яңы сығыу юлын һалыу һәм «Стәрлетамаҡ — Ҡағы — Магнитогорск» автомобиль юлын төҙөү.